pythainlp/thai-wiki-dataset-v4 huggingface dataset:
โชเซ็ตสึกะ นิ นาโร

โชเซ็ตสึกะ นิ นาโร (; โรมาจิ: "Shōsetsuka ni Narō"; แปลว่า "มาเป็นนักเขียนนิยายกันเถอะ") เป็นเว็บไซต์เผยแพร่นิยายสร้างโดยผู้ใช้ของญี่ปุ่น ก่อตั้งโดยยูซูเกะ อูเมซากิ (; โรมาจิ: "Umezaki Yūsuke") เปิดตัวเมื่อวันที่ 2 เมษายน พ.ศ. 2547 ผู้ใช้สามารถอัปโหลดนิยายของตนเองได้โดยไม่เสียค่าใช้จ่าย และนิยายสามารถอ่านได้โดยไม่เสียค่าใช้จ่าย ในเดือนพฤษภาคม พ.ศ. 2564 เว็บไซต์ที่มีนิยายเผยแพร่มากกว่า 800,000 เรื่อง มีผู้ใช้ลงทะเบียนมากกว่า 2,000,000 ชื่อ และมียอดเข้าชมเว็บไซต์มากกว่าหนึ่งพันล้านครั้งต่อเดือน
นวนิยายมากกว่าหนึ่งร้อยเรื่องที่อัปโหลดในเว็บไซต์ได้รับลิขสิทธิ์ตีพิมพ์เป็นหนังสือโดยสำนักพิมพ์ต่าง ๆ เช่น เรื่อง"ล็อกฮอไรซอน" เผยแพร่ตั้งแต่ปี พ.ศ. 2553 ก่อนจะได้ลิขสิทธิ์ตีพิมพ์โดยสำนักพิมพ์ Enterbrain ในปี พ.ศ. 2554 และเรื่อง"พี่น้องปริศนาโรงเรียนมหาเวท" เผยแพร่ระหว่างปี พ.ศ. 2551 ถึง พ.ศ. 2554 ก่อนจะได้ลิขสิทธิ์ตีพิมพ์โดยสำนักพิมพ์แอสกีมีเดียเวิร์กส
หนังสือไลต์โนเวลในเครือ Monster Bunko ของสำนักพิมพ์ฟูตาบาชะ ก่อตั้งขึ้นเมื่อวันที่ 30 กรกฎาคม พ.ศ. 2557 เป็นเครือหนังสือซึ่งจัดพิมพ์เฉพาะซีรีส์ที่มีมาจากเว็บไซต์โชเซ็ตสิกะ นิ นาโร เท่านั้น
วัดท่ามะปราง (จังหวัดพิษณุโลก)

วัดท่ามะปราง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านในตำบลในเมือง อำเภอเมืองพิษณุโลก จังหวัดพิษณุโลก
วัดท่ามะปรางอาจจะกร่อนมาจาก "ท่าพระปรางค์" จากจารึกหรือการเขียนชื่อวัดลงในภาชนะหรือของใช้ เช่น โอ่งดินเผาสีแดงที่สมบูรณ์จารึกชื่อบนขอบโอ่ง ว่า "…ปี พ.ศ. 2496 วัดท่าพระปรางค์" อีกทั้งป้ายไม้สักทองก็แกะสลักว่าชื่อวัดท่าพระปรางค์ รวมถึงวัดพระปรางค์โบราณที่อยู่คู่มาแต่ดั้งเดิม 
วัดน่าจะสร้างในสมัยสุโขทัย บริเวณอุโบสถ์เดิมน่าจะมีความเก่าสมัยสุโขทัยตอนปลาย มีการขุดใต้อุโบสถ พบอิฐครึ่งวงกลมหนา 3 นิ้ว กว้าง 14 นิ้ว น่าจะเป็นอิฐของเสายุคเดิมและบริเวณกำแพงแก้วพบกระเบื้องเคลือบที่มีการเคลือบที่ไม่เหมือน สมัยสุโขทัยน่าจะเก่ากว่า อย่างไรก็ดีจากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2120 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513
อาคารและเสนาสนะที่สำคัญ ได้แก่ พระปรางค์ขนาดย่อมคล้ายวัดพระศรีรัตนมหาธาตุ ประดับกระเบื้องเบญจรงค์และได้บรรจุพระบรมสารีริกธาตุจากวัดบวรนิเวศวิหาร อุโบสถสร้างหลังใหม่สร้างเมื่อ พ.ศ. 2512 โดยสร้างทับอุโบสถหลังเก่า ในบริเวณวัดยังมีใบเสมาและซากศิลาแลงโดยทั่วไป "อาคารอนุสรณ์ 72 ปี" เจดีย์เก่า ศาลาการเปรียญ อาคารผลิตเครื่องเบญจรงค์และในบริเวณวัดเป็นที่ตั้งของโรงเรียนเทศบาล 3 วัดท่ามะปราง
ซ่านเสน่หา

ซ่านเสน่หา "(อังกฤษ: Tie me (k)not)" เป็นละครโทรทัศน์ไทย แนวโมเดิร์นดราม่า ผลิตโดย บริษัท เวลาดี 2020 จำกัด บทประพันธ์โดย มัญชุดา บทโทรทัศน์โดย ศัลยา กำกับการแสดงโดย ณัฏฐ์กรณ์ สุทธาวาส นำแสดงโดย ชาลิดา วิจิตรวงศ์ทอง , พงศกร เมตตาริกานนท์ , ชนกสุดา รักษนาเวศ , สุริยนต์ อรุณวัฒนกูล, มาวิน ทวีผล ออกอากาศวันจันทร์ - วันอังคาร เวลา 20.35 - 22.30 น. ทางช่อง 3 เอชดี กด 33
งานสร้าง.
ละครเรื่อง ซ่านเสน่หา ได้จัดงานบวงสรวงเมื่อวันอาทิตย์ที่ 22 พฤศจิกายน พ.ศ. 2563 ที่ สตูดิโอช่อง 3 หนองแขม
เฟรดดี สโตรมา

เฟรเดอริก วิลเฮล์ม ซี.เจ. เชอสตรอม (;เกิด 8 มกราคม พ.ศ. 2530) เป็นที่รู้จักในชื่อ เฟรดดี สโตรมา เป็นนักแสดงและนายแบบชาวอังกฤษ มีชื่อเสียงจากผลงานการแสดงในบทบาทต่าง ๆ รวมถึง คอร์แมค แมคแลกเจน ใน"ภาพยนตร์ชุดแฮร์รี่ พอตเตอร์"; อดัม ครอมเวลล์ จากซีรีส์ไลฟ์ไทม์เรื่อง "อันเรียล"; บริต เวย์เนอร์ ในเรื่อง "" (2016); เอช.จี. เวลส์ ในซีรีส์เอบีซีเรื่อง "ไทมือาฟเตอร์ไทม์"; และ เอเดรียน เชส/วิจิลแลนต์ในซีรีส์จักรวาลขยายดีซีเรื่อง "พีชเมกเกอร์"
วัดบางพยอม

วัดบางพยอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวรอ อำเภอเมืองพิษณุโลก จังหวัดพิษณุโลก
เดิมวัดบางพยอมเป็นสำนักสงฆ์ มีการย้ายตำแหน่งวัดมาเรื่อยจนถึงสมัยปัจจุบันมาแล้ว 4 ครั้ง ครั้งแรกได้ทำการก่อตั้งในพื้นที่ดินทางทิศทางเหนือของพื้นวัดปัจจุบันนี้มีระยะห่างจากวัดปัจจุบันนี้ประมาณ 600 เมตร อยู่ที่ตั้งนี้ประมาณ 2–3 ปี เพราะมีความกันดารและอยู่ในป่าดง ย้ายครั้งต่อมา ได้ย้ายจากสถานที่ครั้งแรกแล้วมาจัดตั้งตรงสถานที่ หลังวิหารหลวงพ่อดำ แต่ก็ย้ายไปด้วนเหตุผลเดียวกับการย้ายครั้งแรก ส่วนการย้ายครั้งที่สาม เป็นการหลีกภัยธรรมชาติ และสัตว์ที่รบกวนตลอดมา และย้ายมาอยู่ใกล้แม่น้ำน่าน สะดวกแก่การใช้น้ำได้ตลอดปี รวมถึงการคมนาคม ประกอบกับ ท่านขุนยศ นามสกุลท่านไม่ทราบ ได้ยกที่ดินให้ สร้างวัดราว พ.ศ. 2434 โดยมีสมภารเจ้าอาวาสชื่อหลวงพ่อเอี่ยม ไม่ทราบฉายาและนามสกุล
ในสมัยหลวงพ่อชื่น แก่นเพิ่ม เป็นเจ้าอาวาส ได้สร้างอุโบสถขึ้นและได้สร้างเสร็จเมื่อ ร.ศ. 124 ตรงกับ พ.ศ. 2444 สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2474 ต่อมาในสมัยหลวงพ่อพิศาล บุญโชติ ท่านได้พัฒนาวัดดังที่เห็นในปัจจุบัน มีการสร้างโรงเรียนประถมศึกษาที่ตั้งอยู่ในเขตของวัด ได้จัดการและดำเนินการสร้างถนนสายริมแม่น้ำน่านผ่านหน้าบ้านหมู่บ้านบางพะยอมเป็นดินกว้าง 4 เมตร สร้างกุฏิใหม่ สร้างหอสวดมนต์ขึ้นแทนหลังเก่าที่ชำรุดใช้ประกอบทางพระศาสนาไม่ได้ สร้างวิหารหลวงพ่อดำและศาลาการเปรียญ วัดได้รับพระราชทานวิสุงคามสีมาเมื่อวันที่ 4 กันยายน พ.ศ. 2534
อเล็กส์ เปาโนวิช

อเล็กส์ เปาโนวิช (เกิด 29 มิถุนายน พ.ศ. 2512) เป็นนักแสดงชาวแคนาดา เปาโนวิชมาจากวินนิเพก แมนิโทบา และ "นักสู้สามชั่วอายุคน" อยู่ในครอบครัวของเขา พ่อของเขามีเชื้อสายเซอร์เบีย และแม่ของเขามีเชื้อสายโครเอเชีย เขาเป็นแชมป์นักมวยจนกระทั่งได้รับบาดเจ็บที่ไหล่ เปาโนวิชเคยอยู่ในวงดนตรีร็อกก่อนที่เขาจะได้งานแสดงในการออดิชั่นครั้งแรกของเขา
เขาสนับสนุนสภากาชาด/การรณรงค์ต่อต้านการกลั่นแกล้ง ในขณะที่เขาเคยถูกรังแกตั้งแต่ยังเป็นเด็ก
วัดลาดน้ำเค็ม

วัดลาดน้ำเค็ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลบางซ่อน อำเภอบ้านโพธิ์ จังหวัดฉะเชิงเทรา การเดินทางมายังวัดจากถนนสายบางปะกง-ฉะเชิงเทรา (314) เลี้ยวขวาแยกบ้านโพธิ์ ตรงไปข้ามสะพานข้ามแม่น้ำบางปะกง ผ่านหน้าวัดสนามจันทร์ เมื่อถึงโรงเรียนวิทยาราฎร์รังสรรค์ แล้วเลี้ยวขวาเข้าซอยไปทางสถานีตำรวจภูธรบ้านโพธิ์ ตรงตามเส้นทางไปประมาณ 5.5 กิโลเมตร
วัดลาดน้ำเค็ม เดิมมีชื่อว่า วัดคลองต้นหมัน อยู่ใกล้กับวัดบ้านโพธิ์ ถิ่นบ้านเรียกว่า "บ้านต้นหมัน" น่าจะมีป่าต้นหมันอยู่แต่เดิม ต้นหมันเป็นไม้เนื้อแข็งสำหรับใช้ต่อเรือ ในสมัยอยุธยาต้นหมันถือเป็นไม้มงคลประเภทหนึ่ง วัดได้รับพระราชทานวิสุงคามสีมาเมื่อ พ.ศ. 2492
วัดมี "โครงการลานบุญ ลานปัญญาประจำศาสนสถานวัดลาดน้ำเค็ม" จัดตั้งขึ้นเมื่อ พ.ศ. 2553 โดยมีการใช้บริเวณพื้นที่ของวัด ให้เป็นสถานที่ เป็นลานวัฒนธรรม ในการจัดกิจกรรมทางด้านศาสนา ศิลปะวัฒนธรรม ประเพณี การละเล่น การถ่ายทอดภูมิปัญญา วิถีชีวิต ของท้องถิ่น กิจกรรมการส่งเสริมอาชีพของคนในชุมชน
ดวงใจเทวพรหม (ละครโทรทัศน์)

ดวงใจเทวพรหม เป็นละครโทรทัศน์ที่ออกอากาศทางสถานีวิทยุโทรทัศน์ไทยทีวีสีช่อง 3 ภาคต่อของละครชุด "สุภาพบุรุษจุฑาเทพ" เค้าโครงจากนิยายชุด ของ ซ่อนกลิ่น, เก้าแต้ม, แพรณัฐ, ณารา และ ร่มแก้ว ซึ่งเป็นผู้เขียนชุดเดียวกับ "สุภาพบุรุษจุฑาเทพ" ประกอบไปด้วย "ลออจันทร์, ขวัญฤทัย, ใจพิสุทธิ์, ดุจอัปสร" และ "พรชีวัน"
อำนวยการผลิตโดย เอกนรี วชิรบรรจง, ธิติมา สังขพิทักษ์ , ฉัตรชัย เปล่งพานิช, สินจัย เปล่งพานิช , ยศสินี ณ นคร, และ สมจริง ศรีสุภาพ 
กำกับการแสดงโดย ธนากร โปษยานนท์ , ยุทธนา ลอพันธ์ไพบูลย์ ,ปวันรัตน์ นาคสุริยะ , ทรงศักดิ์ มงคลทอง และ สมจริง ศรีสุภาพ 
ประวัติ.
ในปี พ.ศ. 2558 สำนักพิมพ์พิมพ์คำ และนักเขียนทั้ง 5 คนของนวนิยายชุดสุภาพบุรุษจุฑาเทพ ได้ประกาศเขียนนวนิยายภาคต่อโดยใช้ชื่อว่า "ดวงใจเทวพรหม" โดยนักเขียนแต่ละท่านจะเขียนเรื่องราวรุ่นลูกของคุณชายที่ตนเองได้เขียนไว้ในชุดสุภาพบุรุษจุฑาเทพ นอกจากนี้ผู้เขียนยังได้กล่าวว่านวนิยายชุดดังกล่าวนี้ เป็นเรื่องราวของการสานต่อคำมั่นสัญญาระหว่างจุฑาเทพกับเทวพรหม จึงตั้งชื่อนวนิยายจากตัวละครหลักฝ่ายหญิงของเรื่องซึ่งเป็นทายาทของฝั่งเทวพรหม
ในปี พ.ศ. 2563 ช่อง 3 ได้มีการยืนยันว่ากำลังดำเนินการในการสร้างภาคต่อของละครสุภาพบุรุษจุฑาเทพ โดยจะใช้ชื่อละครเป็นชื่อเดียวกับนวนิยาย และจะผลิตโดยบริษัท ผู้จัด และผู้กำกับชุดเดิมจากเรื่องสุภาพบุรุษจุฑาเทพทั้งหมด ต่อมาได้มีรายงานว่าอยู่ในระหว่างคัดเลือกนักแสดงที่จะมารับบทหลักของเรื่อง และมีการคาดเดานักแสดงหน้าใหม่ที่จะมารับบท รวมถึงความคาดหวังของผู้รับชมละครอีกด้วย แต่อย่างไรก็ตามยังไม่มีการยืนยันอย่างเป็นทางการถึงรายชื่อนักแสดงที่ถูกคัดเลือกจากทางผู้จัดละคร หรือทางช่อง 3 แต่อย่างใด
เมื่อวันที่ 23 มีนาคม พ.ศ. 2565 ช่อง 3 ได้จัดงาน "ดวงใจเทวพรหม" เดบิวต์ ไนท์ ณ ลานริเวอร์พาร์ค ศูนย์การค้าไอคอนสยาม เพื่อเปิดตัวนักแสดงนำของละครชุดนี้อย่างเป็นทางการ และฉลองครบรอบ 52 ปี ของสถานีโทรทัศน์ไปพร้อมกัน
เมื่อวันที่ 4 มีนาคม พ.ศ. 2567 ช่อง 3 ได้จัดงานแถลงข่าวก่อนออกอากาศ ในชื่องาน "The Enchantment of Dhevaprom" เปิดมนต์เสน่ห์แห่งความทรงจำจากสุภาพบุรุษจุฑาเทพสู่ดวงใจเทวพรหม ณ สเฟียร์ แกลลอรี่ 1 ชั้น M ศูนย์การค้าเอ็มสเฟียร์
ถัดมาในวันที่ 25 สิงหาคม ได้มีการจัดคอนเสิร์ต "Dhevaprom Fancon After Party" เพื่อเป็นการส่งท้ายละครชุดนี้ ณ พารากอน ฮอลล์ ศูนย์การค้าสยามพารากอน ร่วมแสดงโดยนักแสดงนำทั้ง 10 คน
อัลฟาอะคาเดมี

อัลฟาอะคาเดมี (Alpha Academy) เป็นทีมนักมวยปล้ำของ WWE ประกอบไปด้วย Chad Gable และ Otis ทั้งคู่เป็นเพื่อนซี้กันในชีวิตจริงมาอย่างยาวนาน โดยมิตรภาพของทั้งคู่มีอายุย้อนไปถึงปี 2011 ซึ่งพวกเขาได้ฝึกฝนเพื่อแข่งขันกีฬาโอลิมปิกด้วยกันที่โคโลราโดสปริงส์ ตอนนี้ทั้งสองเป็นเพื่อนบ้านบนถนนเดียวกัน
ดวงใจเทวพรหม

ดวงใจเทวพรหม เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับ เป็นนวนิยายที่กล่าวถึงหญิงสาวทั้ง 5 คนของราชสกุล "เทวพรหม" โดยเป็นภาคต่อจาก "สุภาพบุรุษจุฑาเทพ"
ในปี พ.ศ. 2563 ทางช่อง 3 เอชดี ได้นำนวนิยายชุดนี้นำมาสร้างเป็นละครโทรทัศน์ต่อจาก "สุภาพบุรุษจุฑาเทพ" และเพื่อเฉลิมฉลองครบรอบ 50 ปีของทางสถานี โดยมีกำหนดการถ่ายทำในปี พ.ศ. 2565
การประพันธ์.
ประพันธ์โดย ซ่อนกลิ่น เก้าแต้ม แพรณัฐ ณารา และ ร่มแก้ว นวนิยายชุดนี้ประกอบด้วยนวนิยายทั้งหมด 5 เล่มได้แก่ "ลออจันทร์", "ขวัญฤทัย", "ใจพิสุทธิ์", "ดุจอัปสร", และ "พรชีวัน" ตีพิมพ์ครั้งแรกในปี พ.ศ. 2558 โดยสำนักพิมพ์พิมพ์คำ ประกอบไปด้วยนิยาย 4 เล่มแรกคือ "ลออจันทร์, ขวัญฤทัย, ใจพิสุทธิ์" และ "ดุจอัปสร" ส่วนนิยายเล่มสุดท้าย "พรชีวัน" ถูกตีพิมพ์ครั้งแรกในปี พ.ศ. 2559 หรือประมาณ 1 ปีให้หลังจากนิยาย 4 เล่มแรก
ที่มาของเรื่อง.
แรกเริ่มเดิมที หลังจากนวนิยายชุด สุภาพบุรุษจุฑาเทพ ได้ถูกตีพิมพ์ออกมาเมื่อ พ.ศ. 2554 นักเขียนทั้ง 5 คนไม่มีแผนที่จะเขียนนิยายภาคต่อของสุภาพบุรุษจุฑาเทพแต่อย่างใด แต่หลังจากนวนิยายชุดสุภาพบุรุษจุฑาเทพถูกนำไปสร้างเป็นละครโทรทัศน์โดยสถานีโทรทัศน์ไทยทีวีสีช่อง 3 เมื่อ พ.ศ. 2556 จนประสบความสำเร็จอย่างถล่มทลาย ณารา ผู้ประพันธ์เรื่อง "คุณชายธราธร" ได้เห็นคลิปวิดีโอของเด็กคนหนึ่งที่กำลังร้องไห้เพราะอยากดูละครชุด"สุภาพบุรุษจุฑาเทพ"อีก ทำให้นักเขียนทั้ง 5 คนได้พูดคุยและตกลงกันว่าจะเขียนนวนิยายภาคต่อ โดยหยิบยกเรื่องของสัญญาระหว่างราชสกุลจุฑาเทพและราชสกุลเทวพรหมที่จะให้ลูกหลานของ 2 ตระกูลได้แต่งงานกัน แต่ในรุ่นของ 5 สิงห์จุฑาเทพไม่มีใครสามารถทำตามสัญญาได้แม้แต่คนเดียว เพราะทั้ง 5 คนได้พบความรักของตัวเองทั้งหมด มาเป็นแก่นสำคัญของนวนิยายชุด "ดวงใจเทวพรหม" ที่พรหมลิขิตได้ชักนำให้หม่อมหลวงลูกของ 5 สิงห์จุฑาเทพเป็นผู้ทำตามสัญญาและครองคู่กับลูกหลานราชสกุลเทวพรหม
ในการประพันธ์นวนิยายชุด "ดวงใจเทวพรหม" นี้ ต่างจาก "สุภาพบุรุษจุฑาเทพ" ในด้านของยุคสมัย โดยช่วงเวลาหลักของดวงใจเทวพรหมจะเกิดขึ้นในช่วงปี พ.ศ. 2530 - 2540 หรือประมาณ 30 ปีให้หลังจากเหตุการณ์ในสุภาพบุรุษจุฑาเทพ และการเรียงลำดับนวนิยายและนักเขียนผู้ประพันธ์เรื่องจะไม่เรียงลำดับตามนิยายชุดสุภาพบุรุษจุฑาเทพ โดยได้มีการจับฉลากระหว่างนักเขียนทั้ง 5 คน และ ซ่อนกลิ่น ผู้ประพันธ์เรื่อง "คุณชายรัชชานนท์" จับได้เป็นลำดับแรก จึงใช้นิยายตอนของซ่อนกลิ่นเป็นเล่มเปิดเรื่อง โดยมีณาราเป็นผู้ตั้งชื่อตอน "ลออจันทร์" ให้ และได้เรียงลำดับนิยายคือ 
นิยายทั้ง 5 เล่มของชุดดวงใจเทวพรหมนั้นตั้งชื่อตามตัวละครเอกฝ่ายหญิง ซึ่งตรงกันข้ามกับสุภาพบุรุษจุฑาเทพที่ตั้งชื่อนิยายแต่ละเล่มตามชื่อตัวละครเอกฝ่ายชาย โดยที่ตัวละครเอกฝ่ายหญิงทั้ง 5 คนของนวนิยายชุดนี้จะมีความเกี่ยวข้องกับราชสกุลเทวพรหมทั้งทางตรงและทางอ้อม
มาลี เวชประเสริฐ

มาลี เวชประเสริฐ หรือ ป้าหอม นักแสดงอาวุโสที่มีชื่อเสียงในอดีต ที่เรามักคุ้นตากันในบทคุณยาย แม่นม และคุณหญิง
ประวัติ.
มาลี เวชประเสริฐ หรือที่รู้จักกันในชื่อ ป้าหอม เกิดเมื่อ 25 มกราคม พ.ศ. 2453 ชื่อเล่นของมาลีมาจากเมื่อตอนมารดาของมาลีตั้งครรภ์เกิดอาการแพ้ท้องอยากกินธูปหอมโดยซื้อมาเป็นแท่งแล้วหักกิน เมื่อมาลีเกิดมามารดาจึงตั้งชื่อเธอว่า "หอม"
มาลีเริ่มเล่นละครครั้งแรกเมื่อปี พ.ศ. 2478 กับคณะละครฤดีบันเทิงของคุณป้า หลังจากนั้นจึงก้าวเข้าสู่วงการละครเวทีในช่วงปี พ.ศ.2485-2495 ต่อมาเมื่อละครเวทีเสื่อมความนิยมลง มาลีจึงเข้าสู่วงการภาพยนตร์โดยภาพยนตร์เรื่องแรก คือ ลูกคนจน ในปี พ.ศ. 2503 และมีผลงานตามมาอีกมากมาย มาลีได้รับรางวัลนักแสดงประกอบหญิงยอดเยี่ยม ในงานประกาศผลรางวัลพระราชทานพระสุรัสวดี ครั้งที่ 7 ประจำปี พ.ศ. 2507 จากบทแม่นมในเรื่อง "จำปูน" ของอัศวินภาพยนตร์ กำกับการแสดงโดย พระเจ้าวรวงศ์เธอ พระองค์เจ้าภาณุพันธ์ยุคล
ผลงานอีกส่วนหนึ่งบนจอเงิน เช่น บทคุณนายสองหน้า ใน อ้อมอกดิน (2508) กับหญิงจีนสูงวัย อีก 2 เรื่อง ได้แก่ เพชรตัดเพชร (2509) และ อยู่กับก๋ง (2522) เป็นต้น รวมทั้งบทสองช่วงวัย (วัยกลางคนและวัยชรา) ในละครจอแก้ว คมพยาบาท ทางช่อง 4 บางขุนพรหม 
ต่อมาเมื่อเริ่มมีอายุขึ้นป้าหอมก็เดินได้ไม่ค่อยสะดวกเนื่องจากชราภาพทำให้ต้องหยุดงานแสดง ถึงแม้มีคนขอให้แสดงโดยถือไม้เท้าแสดงก็ได้ แต่มาลีรู้สึกกระดากใจจึงหยุดพักการแสดงไป แต่ยังมีการรับเชิญออกรายการต่าง ๆ เช่น จันทร์กะพริบ, วิก 07, ยุทธการขยับเหงือก เป็นต้น
มาลีถึงแก่กรรมเมื่อ 22 ธันวาคม พ.ศ. 2535 สิริอายุ 82 ปี ทีโรงพยาบาลธนบุรี กรุงเทพฯ
อำเภอมินามิอากิตะ

อำเภอมินามิอากิตะ (; โรมาจิ: "Minamiakita-gun") เป็นอำเภอตั้งอยู่ในจังหวัดอากิตะ ประเทศญี่ปุ่น มีประชากรประมาณ 24,553 คน และมีพื้นที่ 449.94 ตร.กม. (เดือนสิงหาคม ค.ศ. 2013) อำเภอนี้ครอบคลุมพื้นที่ทั้งหมดในโองะ และคาตางามิ บางส่วนของเมืองอากิตะเคยเป็นส่วนหนึ่งของอำเภอมินามิอากิตะ
คิม เปตราส

คิม เปตราส (เกิด 27 สิงหาคม ค.ศ. 1992) เป็นนักร้องและนักแต่งเพลงชาวเยอรมันซึ่งทำงานหลักในลอสแอนเจลิส ระหว่าง ค.ศ. 2016 ถึง 2020 เธอออกเพลงในฐานะศิลปินอิสระภายใต้สังกัดบันเฮดเรเคิดส์ของเธอเอง ก่อนได้เซ็นสัญญากับอามิโกและรีพับลิกใน ค.ศ. 2021
เปตราสเริ่มบันทึกเสียงตั้งแต่ยังเป็นวัยรุ่น เธอเปิดตัวเอกซ์เทนเดดเพลย์ชื่อ "วันพีซออฟเทป" เมื่อ ค.ศ. 2011 เธอออกซิงเกิลแรก "ไอโดนต์วอนต์อิตแอตออล" ใน ค.ศ. 2017 ซึ่งเข้าสู่ชาร์ตเพลงไวรัลหลายชาร์ตบนสปอติฟาย ตามด้วยเพลงที่ติดชาร์ตบนบิลบอร์ดอย่าง "ฟีลลิงออฟฟอลลิง" (กับชีต โคดส์), "ฮาร์ตทูเบรก" และ "1, 2, 3 เดย์อัป" (ร้องรับเชิญโดยโซฟี)
เปตราสออกอัลบัมชุดแรกในชื่อ "แคลริตี" เมื่อวันที่ 29 มิถุนายน ค.ศ. 2019 ซึ่งได้รับการยกย่องจากนักวิจารณ์เพลงและติดอันดับที่เจ็ดบนชาร์ตฮีตซีกเกอร์และอันดับที่ 26 บนอินดิเพนเดนต์อัลบัม จากนั้นเธอออกอัลบัมชุดที่สอง "เทิร์นออฟเดอะไลต์" ในเดือนตุลาคม ค.ศ. 2019 ปีถัดมา เธอประสบความสำเร็จมากขึ้นด้วยเพลง "มาลิบู" และ "โบรกเคนกลาส" (กับไคโก)
ใน ค.ศ. 2021 เปตราสออกอีพีชื่อ "ซลัตป็อป" ปีถัดมา ออกซิงเกิล "อันโฮลี" ร่วมกับแซม สมิธ นับเป็นซิงเกิลแรกของเธอที่ติดอันดับหนึ่งบนชาร์ตซิงเกิลแห่งสหราชอาณาจักร และ"บิลบอร์ด"ฮอต 100 และยังได้รับรางวัลแกรมมีเป็นครั้งแรก ในสาขาการแสดงเพลงป็อปคู่หรือกลุ่มยอดเยี่ยม ด้วย
เซร์ดาร์ เบร์ดือมูฮาเมดอว์

เซร์ดาร์ กูร์บันกูลือเยวิช เบร์ดือมูฮาเมดอว์ (เกิด 22 กันยายน 1981) เป็นนักการเมืองชาวเติร์กเมน ผู้ดำรงตำแหน่งประธานาธิบดีเติร์กเมนิสถานนับตั้งแต่ 19 มีนาคม 2022 เขาเคยดำรงตำแหน่งรองประธานคณะรัฐมนตรีตั้งแต่ปี 2021 และตำแหน่งในรัฐบาลอีกหลายตำแหน่งภายใต้รัฐบาลอำนาจนิยมของกูร์บันกูลือ เบร์ดือมูฮาเมดอว์ ผู้เป็นบิดา เขาลงสมัครเลือกตั้งเพื่อดำรงตำแหน่งต่อจากบิดาในการเลือกตั้งปี 2022 ซึ่งผู้สังเกตการณ์นานาชาติมองว่าเป็นการเลือกตั้งตบตา เขาชนะการเลือกตั้งและขึ้นสู่ตำแหน่งในวันที่ 19 มีนาคม 2022
รายชื่อตอนในหมอซ่าส์พันธุ์เอ็กซ์

บทความนี้เป็นรายชื่อตอนในละครโทรทัศน์ญี่ปุ่นเรื่องหมอซ่าส์พันธุ์เอ็กซ์  นำแสดงโดย เรียวโกะ โยเนกูระ ออกอากาศครั้งแรกในวันที่ 18 ตุลาคม ค.ศ. 2012 จนถึง 16 ธันวาคม 2021 ทางสถานีโทรทัศน์ทีวีอาซาฮิในประเทศญี่ปุ่น
ตำบลนครชุม (อำเภอเมืองกำแพงเพชร)

นครชุม เป็นตำบลหนึ่งในอำเภอเมืองกำแพงเพชร จังหวัดกำแพงเพชร ตั้งอยู่ทางทิศตะวันตกของแม่น้ำปิง และอยู่ตรงข้ามกับตัวเมืองกำแพงเพชร ปัจจุบันมีประชากรทั้งหมด 17,381 คน เป็นที่ตั้งของสถานที่สำคัญทางประวัติศาสตร์มากมาย อาทิ วัดพระบรมธาตุเจดียาราม วัดซุ้มกอ วัดเจดีย์กลางทุ่ง เป็นต้น และยังเป็นที่ตั้งของมหาวิทยาลัยราชภัฏกำแพงเพชรอีกด้วย สมัยก่อนเมืองนครชุมเคยเป็นเมืองที่สำคัญทางประวัติศาสตร์ เนื่องจากเป็นเมืองลูกหลวงของอาณาจักรสุโขทัย แต่ต่อมาได้ถูกทิ้งร้าง เพราะผู้คนได้อพยพมาตั้งถิ่นฐานที่ฝั่งเมืองกำแพงเพชร
ประวัติ.
เมืองนครชุม เป็นเมืองโบราณที่สร้างในสมัยก่อนอาณาจักรสุโขทัย สันนิษฐานว่าถูกสร้างขึ้นเมื่อก่อนพุทธศักราช 1800 และมีฐานะเป็นเมืองลูกหลวงในสมัยอาณาจักรสุโขทัย เมืองนครชุมเจริญถึงขีดสุดในช่วงสมัยการครองราชย์ของพระมหาธรรมราชาที่ 1 (พญาลิไทย) ซึ่งเป็นพระมหากษัตริย์แห่งสุโขทัยพระองค์ที่ 6 เมื่อคราที่พระองค์ได้เสด็จมาที่เมืองนครชุม พระองค์ได้โปรดให้สร้างพระเจดีย์เพื่อประดิษฐานพระบรมสารีริกธาตุจากลังกา และสถาปนาพระศรีมหาโพธิ์ไว้ ณ เมืองนครชุมแห่งนี้ด้วย
ราวพุทธศักราช 2000 เกิดน้ำกัดเซาะกำแพงเมือง และโรคไข้ป่าระบาด ผู้คนเจ็บป่วยล้มตายกันเป็นจำนวนมาก ประกอบกับอาณาจักรสุโขทัย ถูกผนวกเป็นอาณาจักรเดียวกับกรุงศรีอยุธยา ทำให้เมืองนครชุมเริ่มหมดความสำคัญลง ผู้คนจึงอพยพข้ามแม่น้ำปิงมาตั้งถิ่นฐานทางฝั่งตะวันออก หรือเมืองกำแพงเพชรแทน เมืองนครชุมจึงเป็นเมืองร้างในเวลายาวนานกว่าสามร้อยปี
เมื่อสมัยกรุงรัตนโกสินทร์ตอนต้น ได้มีการอพยพชาวลาวเวียงจันทน์ประมาณหนึ่งร้อยครอบครัว มาตั้งถิ่นฐานที่เมืองนครชุมแห่งนี้ ซึ่งต่อมาเรียกกันว่า "บ้านปากคลอง" โดยแบ่งเป็นบ้านปากคลองเหนือ บ้านปากคลองกลาง และบ้านปากคลองใต้ ตอนนี้ยังไม่มีใครรู้จักเมืองนครชุม จนกระทั่งสมเด็จพุฒาจารย์ (โต) ได้มาค้นพบเมืองนครชุมอีกครั้ง และฟื้นฟูเมืองนครชุมขึ้น พร้อมกับวัดพระบรมธาตุ ต่อมาเมื่อทราบว่าบ้านปากคลองนี้คือเมืองนครชุม จึงกลับมาเรียกว่าตำบลนครชุมดังแต่โบราณ
ที่ตั้งและอาณาเขต.
ตำบลนครชุมมีที่ตั้งอยู่ทางฝั่งตะวันตกของแม่น้ำปิงและตัวเมืองกำแพงเพชร มีระยะทางห่างจากกรุงเทพมหานครประมาณ 351 กิโลเมตร มีเนื้อที่ประมาณ 68.5 ตารางกิโลเมตร หรือ 42,812.5 ไร่ ตำบลนครชุมมีอาณาเขตติดต่อกับตำบลข้างเคียง ดังนี้ 
การปกครอง.
หมู่บ้าน.
พื้นที่ตำบลนครชุมมีประชากรทั้งหมด 17,381 คน โดยแบ่งเป็นประชากรชายทั้งหมด 8,301 คน และประชากรหญิงทั้งหมด 9,080 คน (เดือนธันวาคม 2564) แบ่งการปกครองออกเป็น 13 หมู่บ้าน ดังนี้
การปกครองส่วนท้องถิ่น.
ท้องที่ตำบลนครชุมอยู่ในการดูแลขององค์กรปกครองส่วนท้องถิ่น 2 แห่ง ได้แก่
สถานที่สำคัญ.
พื้นที่ตำบลนครชุมมีสถานที่สำคัญหลายแห่ง ดังนี้
หวัง (นามสกุล)

หวัง เป็นชื่อสกุลจีนที่พบได้ทั่วไป ซึ่งเขียนในอักษรจีนเป็น ' ("Wáng") และ ' ("Wāng") ปัจจุบันเป็นชื่อสกุลที่พบได้มากที่สุดในจีนแผ่นดินใหญ่และทั่วโลก โดยมีผู้ใช้ชื่อสกุลนี้ถึงมากกว่า 107 ล้านคนทั่วโลก
ต้นกำเนิด.
หวัง ในภาษาจีนแปลว่า "กษัตริย์" William Baxter และ Laurent Sagart สร้างศัพท์ "หวัง" ใหม่ในรูปภาษาจีนเก่าเป็น "#เปลี่ยนทาง " และในภาษาจีนสมัยกลางเป็น "hjwang"
หม่อมเจ้ามุรธาภิเศก โสณกุล

พลตรี หม่อมเจ้ามุรธาภิเศก โสณกุล (1 พฤษภาคม พ.ศ. 2445 – 31 พฤษภาคม พ.ศ. 2526) พระโอรสพระเจ้าบรมวงศ์เธอ กรมขุนพิทยลาภพฤฒิธาดา ท่านรับราชการทหารจนได้รับตำแหน่งสุดท้ายคือ ผู้ชำนาญการทหารบก รวมถึงเคยเป็นราชองครักษ์เวร
พระประวัติ.
พลตรี หม่อมเจ้ามุรธาภิเศก โสณกุล มีพระนามลำลองว่า ท่านชายจิ๋ว เป็นพระโอรสพระเจ้าบรมวงศ์เธอ กรมขุนพิทยลาภพฤฒิธาดา (พระราชโอรสพระบาทสมเด็จพระจอมเกล้าเจ้าอยู่หัว และท้าววรจันทร์ (วาด)) และหม่อมเอม (กุณฑลจินดา) ประสูติปีขาล วันที่ 1 พฤษภาคม พ.ศ. 2445 ณ วังตลาดน้อย อำเภอสัมพันธวงศ์ มีเจ้าพี่เจ้าน้อง รวม 12 องค์คือ
ทรงอภิเษกสมรสกับหม่อมเจ้าหญิงกัลยาณสมบัติ พระธิดาในพระเจ้าบรมวงศ์เธอ กรมพระจันทบุรีนฤนาถ และหม่อมเจ้าหญิงอัปษรสมาน (เทวกุล) มีบุตร 4 คน และหลาน 6 คนคือ
สิ้นชีพิตักษัย.
พลตรี หม่อมเจ้ามุรธาภิเศก โสณกุล สิ้นชีพิตักษัยด้วยโรคแทรกซ้อนหลังการผ่าตัดนิ่วในถุงนํ้าดี เมื่อวันที่ 31 พฤษภาคม พ.ศ. 2526 สิริพระชนมายุ 81 ปี 1 เดือนพอดี
ในวันที่ 22 ธันวาคม พ.ศ. 2526 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ จากพระตำหนักจิตรลดารโหฐาน พระราชวังดุสิต ไปพระราชทานเพลิงพระศพ ใน เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
Trachystemon

Trachystemon เป็นสกุลของพืชดอกที่อยู่ในวงศ์ Boraginaceae.
ถิ่นกำเนิดของมันคือ บัลแกเรียถึงตุรกี
สปีชีส์ในสกุล ได้แก่:
Trachystemon orientalis.
รายชื่อนครในประเทศรัสเซียเรียงตามจำนวนประชากร

นี่คือรายชื่อของนครในประเทศรัสเซีย ที่มีประชากรมากกว่า 50,000 สำมะโนประชากร 2010 ตัวเลขเหล่านี้คือจำนวนประชากรที่อยู่ภายใต้ขอบเขตของนคร/เมือง ไม่ใช่ตัวเลขจากเขตเมืองหรือเขตมหานคร
รายชื่อนี้รวมเซวัสโตปอลและสถานที่ที่อยู่ในขอบเขตของสาธารณรัฐไครเมีย ซึ่ง "โดยพฤตินัย" ถูกปกครองโดยรัสเซีย แต่เป็นที่ยอมรับในระดับสากลว่าเป็นส่วนหนึ่งของยูเครน ซึ่งทำให้ไม่อยู่ภายใต้การสำรวจสำมะโนประชากรปี 2010 เนื่องจากเป็นส่วนหนึ่งของประเทศยูเครน เซเลโนกราด (เป็นส่วนหนึ่งของนครสหพันธ์มอสโก)และเทศบาลนคร/เมืองของนครสหพันธ์เซนต์ปีเตอส์เบิร์กไม่ได้ถูกรวมเข้าไปด้วย เนื่องจากไม่ได้ระบุในสำมะโนประชากร 2010 ว่าเป็นท้องถิ่นที่แยกจากกัน เมืองที่ใหญ่ที่สุดสิบหกเมืองมีประชากรทั้งหมด 35,798,844 คนหรือประมาณ 24.4% ของประชากรทั้งหมดของประเทศ
นครและเมือง.
เมืองใน ตัวหนา เป็นสัญลักษณ์ของเมืองหลวงขององค์ประกอบของประเทศรัสเซีย มีเมืองหลวงสามเมืองที่ไม่ได้อยู่ในรายขื่อเพราะมีขนาดเล็กเกินไป: นาร์ยัน-มาร์ (ประชากร 25,536), อะนาดือร์ (ประชากร 15,240), และ มากัส (ประชากร 13,601) เปียตีกอร์สค์ เป็นศูนย์กลางการบริหารของเขตสหพันธ์คอเคซัสเหนือ แต่ไม่ใช่ขององค์ประกอบของสหพันธ์ใด ๆ
วัดบ้านโพธิ์ (จังหวัดฉะเชิงเทรา)

วัดบ้านโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลคลองบ้านโพธิ์ อำเภอบ้านโพธิ์ จังหวัดฉะเชิงเทรา เจ้าอาวาสรูปปัจจุบันพระปลัดโกวิท โกวิโท
วัดบ้านโพธิ์ได้รับอนุญาตให้ตั้งวัด (สร้างวัด) เมื่อ พ.ศ. 2323 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 ไม่ปรากฏนามผู้ที่มอบที่ดินให้ตั้งวัด 
มีพระพุทธรูปสำคัญ คือ หลวงพ่อโต โสอุทัย เป็นพระพุทธรูปปางสมาธิลืมพระเนตร ได้ค้นพบบริเวณวัด ซึ่งส่วนฐานได้ผุเสียหายไป และไม่ทราบที่มาที่ไป มีพุทธลักษณะ (สันนิษฐาน) ช่วงสมัยกรุงศรีอยุธยา เป็นอย่างน้อย 
อาคารเสนาสนะที่สำคัญ ได้แก่ ศาลาการเปรียญ กุฏิ อุโบสถ ภายในมีภาพเขียนจิตรกรรมฝาผนัง โดยพระครูวิรุฬห์โพธิกิจ (เต๋า ชาติธมฺโม) สกุลเดิม แซ่แต้ เป็นผู้ริเริ่มการเขียนให้มีเรื่องราวเวสสันดรชาดก และพุทธประวัติของพระพุทธเจ้า มีอาคารเรียนปริยัติธรรมสองชั้นครึ่งไม่ครึ่งปูนสร้างเมื่อ พ.ศ. 2480 
วัดยังได้มีการสร้างอุทยานหลวงปู่ทวด (เหยียบน้ำทะเลจืด) องค์ใหญ่ที่สุดแห่งภาคตะวันออก โดยมีพระครูโพธิ์ศรีธรรมพินิจ (สพรั่ง ฐานวโร) สกุลเดิม ชัยรัมย์ ชาวอำเภอสตึก จังหวัดบุรีรัมย์ 
เมื่อแรกจัดสร้างหลวงปู่ทวดองค์ใหญ่ สร้างได้แต่เพียงส่วนเศียรตั้งแต่ พ.ศ. 2554 และนำมาตั้งไว้กลางลานวัดนานกว่า 3 ปี ภายหลังได้ดำเนินการสร้างแล้วเสร็จเต็มองค์ มีความสูง 26 เมตร โดยมีพระปลัดโกวิท โกวิโทเป็นผู้สานโครงการต่อ ขณะนี้ทางวัดยังขาดปัจจัยในการตกแต่งสวนโดยรอบอุทยาน
รายนามเจ้าอาวาส.
วัดบ้านโพธิ์มีรายนามเจ้าอาวาสที่มีการบันทึกไว้ ตามลำดับดังนี้
มอนต์กอเมอรี คลิฟต์

เอ็ดเวิร์ด มอนต์กอเมอรี คลิฟต์ (17 ตุลาคม ค.ศ. 1920 – 23 กรกฎาคม ค.ศ. 1966) เป็นนักแสดงชาวอเมริกันที่ได้รับการเสนอชื่อเข้าชิงรางวัลออสการ์สี่ครั้ง เขาเป็นที่รู้จักอย่างดีจากการแสดงในภาพยนตร์เรื่อง "เรดรีเวอร์" (1948) ของฮาเวิร์ด ฮอว์กส, "เดอะแอเรส" (1949) ของวิลเลียม ไวเลอร์, "อะเพชอินเดอะซัน" (1951) ของจอร์จ สตีเวนส์, "ไอคอนเฟส" (1953) ของอัลเฟรด ฮิตช์ค็อก, "ชั่วนิรันดร์" (1953) ของเฟรด ซินเนแมนน์, "เดอะยังไลออนส์" (1958) ของเอ็ดเวิร์ด เดอเมทริก, "จัดจ์เมนท์แอตนูเร็มเบิร์ก" (1961) ของสแตนลีย์ เครเมอร์ และ "เดอะมิสฟิตส์" (1961) ของจอห์น ฮัสตัน
นอกเหนือจากมาร์ลอน แบรนโด และเจมส์ ดีน คลิฟต์เป็นหนึ่งในนักแสดงต้นฉบับการแสดงเมธอดในฮอลลีวูด และยังเป็นหนึ่งในนักแสดงกลุ่มแรกที่ได้รับเชิญให้เข้าศึกษาที่แอกเตอร์สตูดิโอ กับลี สตราสเบิร์ก และอีเลีย คาซาน
วัดหัวถนน (จังหวัดชลบุรี)

วัดหัวถนน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวถนน อำเภอพนัสนิคม จังหวัดชลบุรี
วัดหัวถนนสร้างขี้นมาตั้งแต่สมัยรัตนโกสินทร์ตอนต้น สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2360 สร้างโดยประชาชนชาวลาวเวียงจันทน์ได้อพยพมาตั้งรกรากบริเวณนี้ หลังจากที่มีพระภิกษุสองรูปพี่น้อง ซึ่งได้เดินธุดงค์มาจากนครเวียงจันทน์เพื่อมาสืบหาพระพุทธรูปองค์หนึ่งซึ่งเป็นที่เคารพสักการะของชาวนครเวียงจันทน์ในสมัยนั้น โดยชาวลาวที่อพยพได้อัญเชิญมาด้วย พระพุทธรูปองค์นี้ คือ "หลวงพ่อติ้ว" เป็นพระพุทธรูปปางมารวิชัยแกะจากไม้แต้ว (ชาวลาวเรียกไม้ติ้ว) พระธุดงค์ทั้งสองรูปจะอัญเชิญพระพุทธรูปองค์นี้กลับนครเวียงจันทน์ แต่หัวหน้าชาวบ้านและประชาชนชาวลาวที่อพยพมาไม่ยอมคืนให้ ท้ายสุดไม่ได้อัญเชิญกลับเวียงจันทน์ ชาวบ้านจึงร่วมแรกร่วมใจกันสร้างวัดหอพระ เพื่อประดิษฐานพระพุทธรูปองค์นี้ แล้วเรียกวัดว่า วัดใน ต่อมาเปลี่ยนชื่อมาเป็น วัดศีรษะถนน และได้ขึ้นทะเบียนกับกรมศาสนาใช้ชื่อว่า "วัดหัวถนน" วัดได้รับพระราชทานวิสุงคามสีมาเมื่อ พ.ศ. 2502
ช่วงวันสงกรานต์ วันที่ 19 เมษายน ของทุกปีจะมีการแห่องค์หลวงพ่อติ้ว ไปรอบหมู่บ้าน
วัดเขาตะเกียบ

วัดเขาตะเกียบ เป็นวัดราษฎร์สังกัดคณะสงฆ์มหานิกาย ตั้งอยู่บนเขาตะเกียบ ในตำบลหนองแก อำเภอหัวหิน จังหวัดประจวบคีรีขันธ์ ที่ดินตั้งวัดมีเนื้อที่ 152 ไร่ 
วัดเขาตะเกียบตั้งวัดเมื่อวันที่ 29 พฤศจิกายน พ.ศ. 2528 แต่น่าจะเป็นวัดเก่าแก่ ปรากฏหลักฐานในการเสด็จเยี่ยมวัดของสมเด็จพระนางเจ้ารำไพพรรณี พระบรมราชินี เมื่อ พ.ศ. 2477 แต่เมื่อ พ.ศ. 2509 วัดเขาตะเกียบได้กลายสภาพเป็นวัดร้าง เนื่องจากไม่มีพระภิกษุอยู่จำพรรษา จน พ.ศ. 2528 ราษฎรหมู่บ้านเขาตะเกียบ และคณะสงฆ์อำเภอหัวหิน ได้ดำเนินการขอยกวัดร้างเป็นวัดที่มีพระสงฆ์ โดยพระภิกษุวีระศักดิ์ กิตฺติวโร ได้มาบูรณะและปฏิสังขรณ์ วัดได้รับพระราชทานวิสุงคามสีมา เมื่อ พ.ศ. 2530
อาคารและเสนาสนะที่สำคัญ ได้แก่ วิหารกว้าง 6 เมตร ยาว 14 เมตร ศาลาการเปรียญ สร้างเมื่อ พ.ศ. 2545 เป็นอาคารคอนกรีตเสริมเหล็ก กว้าง 6 เมตร ยาว 17.80 เมตร หอสวดมนต์ สร้างเมื่อ พ.ศ. 2538 เป็นอาคารคอนกรีตเสริมเหล็ก กว้าง 7 เมตร ยาว 20.90 เมตร กุฏิสงฆ์ จำนวน 12 หลัง เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2527 เป็นอาคารคอนกรีตเสริมเหล็ก กว้าง 6 เมตร ยาว 34 เมตร ศาลาบำเพ็ญกุศล จำนวน 2 หลัง เป็นอาคารคอนกรีตเสริมเหล็ก กุฏิแม่ชี เรือนพักรับรอง ห้องสมุด และหอประชุม 1 หลัง
วัดเป็นที่ประดิษฐานพระพุทธรูปปางห้ามสมุทรองค์ใหญ่หันหน้าออกสู่ทะเล บนยอดเขาตะเกียบคือที่ตั้งประดิษฐานพระเขี้ยวแก้ว และยังมีเก๋งจีนกับองค์เจ้าแม่กวนอิมพันมือขนาดใหญ่ วัดเขาตะเกียบจึงกลายเป็นสถานที่ที่นักท่องเที่ยวทั้งชาวไทยและชาวจีนนิยมมาสักการะจำนวนมาก
วัดท่าสำเภาเหนือ

วัดท่าสำเภาเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยบุรี อำเภอเมืองพัทลุง จังหวัดพัทลุง
วัดท่าสำเภาเหนือตั้งวัดเมื่อ พ.ศ. 2175 ได้รับพระราชทานวิสุงคามสีมาเมื่อ พ.ศ. 2099 เป็นวัดที่ชาวบ้านได้ร่วมกันสร้างขึ้น เดิมทียังไม่มีชื่อเรียก ในช่วงนั้นเป็นเวลาเดียวกับที่กรุงศรีอยุธยาแตกจึงได้มีจดหมายเชิญอาจารย์พรหมแก้ว ไปปลุกเสกพระ เมื่อท่านเดินทางไปทำภารกิจเสร็จสิ้นท่านก็ได้เดินทางกลับวัด ต่อมาสมเด็จพระเจ้าอุทุมพรได้รับสั่งให้นำองค์พระทั้ง 7 องค์ ที่อัญเชิญมาโดยอาจารย์พรหมแก้วไปทำพิธีปลุกเสกล่องเรือไปตามแม่น้ำ และตั้งจิตอธิษฐานว่า หากพระอยู่ที่ไหนให้เรือพาไป เรือล่องมาทางเกาะ จึงมอบพระให้วัดท้ายยอ และล่องเรือให้พระที่วัดเกาะใหญ่อีก ต่อมามีเรือสำเภาได้มาเกยอยู่ที่วัดท่าสำเภาเหนือ เหลือองค์พระอยู่ 4 องค์ จึงได้แบ่งให้วัดเขาอ้อ 2 องค์ 
พระ 2 องค์ที่วัดท่าสำเภาเหนือเป็นองค์เจ้าอุทุมพรและองค์เจ้าฟ้าเอกทัศน์ พระพุทธรูป 2 องค์นี้ เคยถูกคนร้ายโจรกรรมไปจากวัดเมื่อกลางดึกวันที่ 5 มิถุนายน พ.ศ. 2549 เพื่อนำพระพุทธรูปดังกล่าวมาขายใน กรุงเทพมหานครเพื่อส่งต่อไปขายยังต่างประเทศ แต่สามารถนำกลับมาได้ภายหลัง
อาคารเสนาสนะที่สำคัญ ได้แก่ หอฉัน 2 หลัง สร้างเมื่อ พ.ศ. 2480 อุโบสถสร้างเมื่อ พ.ศ. 2498 ศาลาการเปรียญ 1 หลัง สร้างเมื่อ พ.ศ. 2538
เดอะเดอร์ตีด็อกส์

Dolph Ziggler และ Robert Roode บางครั้งเรียกว่า The Dirty Dawgs หรือ The Dirty Dogs, เป็นทีมนักมวยปล้ำของ WWE เป็นแชมป์ WWE Raw Tag Team Championship และ WWE SmackDown Tag Team Championship
สมเกียรติ จันทรา

สมเกียรติ จันทรา (เกิด 15 ธันวาคม 2541) เป็นนักแข่งกรังด์ปรีซ์มอเตอร์ไซค์เคิลเรซซิงชาวไทยที่จะลงแข่งขันโมโตจีพีให้กับทีมแอลซีอาร์ ฮอนด้า ในปี 2025 ก่อนหน้านี้เขาเคยลงแข่งขันโมโตทูให้กับอิเดมิตสึ ฮอนด้า ทีม เอเชีย ตั้งแต่ปี 2019 ถึง 2024
สมเกียรติเป็นนักแข่งเอเชียทาเลนต์คัพคนที่ 2 ที่ได้ลงแข่งโมโตจีพีต่อจากไอ โอกูระ โดยทั้งคู่จะลงแข่งโมโตจีพี ฤดูกาล 2025
อาชีพ.
ช่วงต้นอาชีพ.
สมเกียรติคว้าแชมป์ เชลล์ แอดวานซ์ ทาเลนต์ คัพในปี ค.ศ. 2016 เขาลงแข่งขันในรายการ FIM CEV Moto3 จูเนียร์เวิลด์แชมเปียนชิพ 2017 และคว้าตำแหน่งโพลโพซิชั่นในสนามเปิดฤดูกาล แต่เกิดอุบัติเหตุจนต้องออกจากการแข่งขัน เขาจบอันดับที่ 8 ที่เลอม็องส์ อันดับที่ 13 ที่เฆเรซ อันดับที่ 7 ที่อารากอน และอันดับที่ 10 ที่บาเลนเซีย จบฤดูกาลในอันดับที่ 20 ในตารางคะแนนสะสมด้วยคะแนน 26 คะแนน เขายังได้ลงแข่งขัน FIM CEV Moto3 จูเนียร์เวิลด์แชมเปียนชิพ 2018 และจบการแข่งขันในอันดับที่มีคะแนนสะสมแต่ไม่สามารถขึ้นโพเดียมได้ โดยผลงานที่ดีที่สุดของเขาคืออันดับที่ 4 ที่ฝรั่งเศส เขาจบอันดับที่ 9 ในตารางคะแนนสะสมด้วยคะแนน 61 คะแนน
โมโตทรี.
สมเกียรติได้รับสิทธิ์เข้าร่วมการแข่งขันในฐานะนักแข่งไวด์การ์ดในการแข่งขันรายการไทยแลนด์กรังด์ปรีซ์ 2018 ที่สนามช้าง อินเตอร์เนชั่นแนล เซอร์กิต จังหวัดบุรีรัมย์ เขาเข้าเส้นชัยในอันดับที่ 9 ทำคะแนนได้อย่างยอดเยี่ยมถึง 7 คะแนนทำให้ได้ลงแข่งแบบเต็มฤดูกาลในฤดูกาลถัดมา
โมโตทู.
อิเดมิตสึ ฮอนด้า ทีม เอเชีย (2019–2024).
สมเกียรติได้เข้าร่วมทีมฮอนด้าเอเชียที่เพิ่งก่อตั้งในปี 2019 ซึ่งก่อตั้งขึ้นเพื่อให้โอกาสแก่นักแข่งชาวเอเชียโดยเฉพาะในการแข่งขันรุ่นโมโตทูและโมโตทรี ซึ่งเขาทำผลงานได้ดีในฐานะนักแข่งหน้าใหม่ โดยทำคะแนนได้ 23 คะแนนในฤดูกาลนี้ ในขณะที่เพื่อนร่วมทีมอย่าง Dimas Ekky Pratama, Andi Farid Izdihar, Teppei Nagoe และ Gerry Salim ไม่สามารถทำคะแนนได้เลย
สมเกียรติกลับมาแข่งขันเต็มเวลาให้กับทีมฮอนด้าเอเชียอีกครั้งในปี 2020 แต่ก็ต้องดิ้นรนอย่างหนักเพื่อทำผลงานอย่างที่เขาทำได้ในฤดูกาลที่แล้ว โดยทำคะแนนได้เพียง 2 สนามเท่านั้น และจบฤดูกาลด้วยคะแนนเพียง 10 คะแนน ในขณะที่เพื่อนร่วมทีมของเขาคือ Izdihar ไม่มีคะแนนตลอดทั้งปี
สมเกียรติกลับมามีผลงานที่ดีในฤดูกาล 2021 เช่นเดียวกับทีมฮอนด้าเอเชีย จบอันดับดีสุดที่ออสเตรีย โดยที่ไอ โอกูระ เพื่อนร่วมทีมหน้าใหม่เข้ามาเป็นอันดับที่ 2 และสมเกียรติอยู่ในอันดับที่ 5 โดยทำคะแนนได้สูงตลอดทั้งฤดูกาลให้กับทีม
ในฤดูกาล 2022 สมเกียรติ คว้าแชมป์โมโตทูเป็นครั้งแรกที่ Mandalica International Street Circuit ในประเทศอินโดนีเซีย เมื่อวันอาทิตย์ที่ 20 มีนาคม ค.ศ. 2022 ทำให้กลายเป็นนักบิดชาวไทยคนแรกที่สามารถคว้าแชมป์การแข่งขันในรายการชิงแชมป์โลกได้สำเร็จ ก่อนหน้านั้น รัฐภาคย์ วิไลโรจน์ อดีตนักแข่งรุ่นพี่เคยทำผลงานได้ดีที่สุดด้วยการคว้าอันดับที่ 4 ที่ TT ASSEN เมื่อหลายปีก่อน ในสนามถัดมาในศึก อาร์เจนตินา กรังด์ปรีซ์ สมเกียรติ สามารถจบในอันดับที่ 2 คว้าตำแหน่งรองแชมป์มาครองขึ้นโพเดียมเป็นสนามที่ 2 ติดต่อกัน
โมโตจีพี.
แอลซีอาร์ ฮอนด้า (2025–).
ในวันที่ 29 สิงหาคม 2024 มีการประกาศว่าสมเกียรติจะเข้ามาแทนที่ทาคาอากิ นาคางามิในทีมแอลซีอาร์ ฮอนด้า สำหรับการแข่งขันโมโตจีพี ฤดูกาล 2025 โดยเป็นนักบิดไทยคนแรกที่เซ็นสัญญาในโมโตจีพี
สมเกียรติ จันทรา สร้างประวัติศาสตร์ด้วยการเก็บแต้มแรกในฤดูกาล MotoGP 2025 ได้สำเร็จ ในรายการ Dutch Grand Prix โดยจบอันดับที่ 15 เมื่อวันที่ 29 มิถุนายน 2025
ปภังกร ฤกษ์เฉลิมพจน์

ปภังกร ฤกษ์เฉลิมพจน์ (31 สิงหาคม พ.ศ. 2539 – 23 มีนาคม พ.ศ. 2565) ชื่อเล่น บีม เป็นพิธีกร นักแสดง นักร้อง ดีเจ นักกีฬาชาวไทย
ประวัติ.
ปภังกร เกิดเมื่อวันที่ 31 สิงหาคม พ.ศ. 2539 ที่กรุงเทพมหานคร เป็นบุตรของ ดาวิกา ปภังกร ชื่นชอบในการเล่นกีฬาเป็นอย่างมาก เช่น ฟุตบอล และเทควันโด ปภังกร เริ่มเล่นเทควันโด ตั้งแต่อายุ 6 ปี จนถึงอายุ 14 ปี ปภังกรเกือบที่จะติดในทีมชาติไทยแล้ว ปภังกรเริ่มเข้าสู่วงการบันเทิงตั้งแต่อายุ 16 ปี จากการที่ถูกชักชวนจาก ดาวิกา มารดาของปภังกร โดยจุดประสงค์ของมารดาคือ อยากให้บุตรของตัวเองมีประสบการณ์ใหม่ ๆ ลองทำสิ่งใหม่ ๆ และปภังกรก็ได้เข้ามาออดิชั่นในการตามหานักแสดงน้องใหม่ และปภังกรก้ได้ทำสำเร็จ เขาได้เข้ารอบ 8 คนสุดท้ายของการเข้าร่วมออดิชั่นในครั้งนี้ ปภังกรทุ่มเทในการเป็นนักแสดงเป็นอย่างมาก ในการแสดงในเรื่องต่างๆ ปภังกรมีผลงานในวงการชิ้นแรกคือ โฆษณาของเซเว่นอีเลฟเว่น ชุด หลอดแปลงร่าง ปภังกร เริ่มมีชื่อเสียงในด้านการแสดงเรื่องเคว้ง รับบทเป็น คราม ปภังกรเป็นนักแสดงในสังกัดบรอดคาซท์ ไทย เทเลวิชั่น 
ปภังกร สำเร็จการศึกษาระดับประถมศึกษาที่โรงเรียนพิบูลอุปถัมภ์, มัธยมศึกษาตอนต้นที่โรงเรียนสตรีวิทยา 2
การเสียชีวิต.
ปภังกร เสียชีวิตที่ห้องพักส่วนตัว ถนนลาดพร้าว เขตจตุจักร กรุงเทพมหานคร โดยมารดาได้ติดต่อหาปภังกร แต่ไม่มีการตอบกลับ มารดาจึงตัดสินใจขึ้นไปดูที่ห้องพักของปภังกร พบว่า ปภังกร แน่นิ่งบนเตียงนอน ทางมารดาจึงแจ้งเจ้าหน้าที่ตำรวจ และแพทย์ มายังห้องพักของปภังกร แต่สุดท้ายยื้อชีวิตไว้ไม่ได้ ปภังกรเสียชีวิตแล้ว แพทย์ สันนิษฐานว่าเสียชีวิตเวลาประมาณ 16 ชั่วโมง ของวันที่พบศพ ของวันที่ 23 มีนาคม พ.ศ. 2565 โดยการเสียชีวิตของปภังกร คณะแพทย์ที่ชันสูตรศพได้ลงความเห็นว่า เสียชีวิตจากระบบไหลเวียนโลหิต และการหายใจล้มเหลว โดยศพของปภังกร ตั้งบำเพ็ญกุศล ณ วัดเทพลีลา และฌาปนกิจ เมื่อวันที่ 29 มีนาคม พ.ศ. 2565 ณ เมรุ วัดเทพลีลา ถนนรามคำแหง แขวงหัวหมาก เขตบางกะปิ กรุงเทพมหานคร
ชาร์เลท วาศิตา แฮเมเนา

ชาร์เลท วาศิตา แฮเมเนา (เกิด 13 มีนาคม พ.ศ. 2548) ชื่อเล่น ชาร์เลท เป็นนักแสดงหญิงลูกครึ่งไทย-เยอรมัน โด่งดังจากการรับบทในละครหลายเรื่องอาทิ “เรยา” (วัยเด็ก) จากละครเรื่อง ดอกส้มสีทอง (2554) “กุมาริกา/โกลเด้นเบบี้” จากละครเรื่อง สื่อรักสัมผัสหัวใจ ภาค 1 และ ภาค 2 (2555–2556) “ตังตัง” จากละครเรื่อง สายลับสามมิติ (2558)“สร้อย/สร้อยสุดาเทวี” จากละครเรื่อง ดงพญาเย็น (2564) “โนรี” จากละครเรื่อง พระนคร 2410 (2566) และ “เทียนหยด” จากละครเรื่อง บางกอกคณิกา (2567)
ประวัติ.
ชาร์เลท วาศิตา เกิดเมื่อวันที่ 13 มีนาคม ปี พ.ศ. 2548 เป็นลูกครึ่งไทย-เยอรมัน มีบิดาเป็นคนเยอรมัน และมีมารดาเป็นคนไทย มีพี่สาว 1 คนชื่อ มายลีน โยษิตา แฮเมเนา จบการศึกษาระดับประถมศึกษาจาก โรงเรียนเลิศหล้ากาญจนาภิเษก ต่อมาเธอได้ลาออกจากโรงเรียนเพื่อสอบ GED หรือ General Educational Development ซึ่งเป็นการสอบเทียบวุฒิ ม.6 เพื่อนำไปศึกษาต่อในระดับมหาวิทยาลัย ซึ่งเธอก็สอบผ่านและได้รับใบประกาศนียบัตรเทียบเท่าระดับวุฒิการศึกษามัธยมปลายตามระบบอเมริกัน (high school equivalency diploma) ในที่สุด
ปัจจุบัน ชาร์เลทเข้าศึกษาต่อในระดับอุดมศึกษา (ปริญญาตรี) ในหลักสูตรศิลปศาสตรบัณฑิต สาขาภาพยนตร์และสื่อดิจิทัล วิชาเอกการผลิตภาพยนตร์และสื่อดิจิทัล (สองภาษา/สามภาษา) วิทยาลัยนวัตกรรมสื่อสารสังคมมหาวิทยาลัยศรีนครินทรวิโรฒ ในปีการศึกษา 2565
เข้าสู่วงการ.
ชาร์เลท วาศิตา มีผลงานละครเรื่องแรกคือเรื่อง วิวาห์ว้าวุ่น ทาง ช่อง 3 เมื่อปี พ.ศ. 2553 ในตอนนั้นเธอมีอายุเพียง 5 ขวบโดยรับบทเป็น ไข่มุก ก่อนจะมาโด่งดังจากการรับบท เรยา วัยเด็ก ในละครเรื่อง ดอกส้มสีทอง ซึ่งเป็นภาคต่อของละครเรื่อง มงกุฎดอกส้ม ในปีถัดมาคือปี พ.ศ. 2554 จากนั้นในปี พ.ศ. 2555 และ 2556 เธอได้แสดงเป็น กุมาริกา/โกลเด้นเบบี้ ในละครซีรีส์เรื่อง สื่อรักสัมผัสหัวใจ ภาค 1 และ ภาค 2 และมีผลงานการแสดงกับทาง ช่อง 3 เสียเป็นส่วนใหญ่ จนกระทั่งปี พ.ศ. 2564 เธอได้เซ็นสัญญาเป็นนักแสดงในสังกัดช่องวัน 31 โดยมีผลงานละครเรื่องแรกคือเรื่อง ดงพญาเย็น ในบท สร้อย/สร้อยสุดาเทวี
เการ์ กูรา

เการ์ กูรา (; โรมาจิ: "Gauru Gura"; #เปลี่ยนทาง) เป็นเวอร์ชวลยูทูบเบอร์สังกัดโฮโลไลฟ์ โปรดักชัน เธอเป็นสมาชิกของโฮโลไลฟ์มิธร่วมกับ ทากานาชิ คิอาระ, โมริ คาลิโอเป, นิโนมาเอะ อินะ'นิส และวัตสัน อาเมเลีย เธอเปิดตัวเมื่อวันที่ 13 กันยายน 2020 ปัจจุบันเธอมีผู้ติดตามบน ยูทูบ มากกว่า 4 ล้านคน ซึ่งมากที่สุดสำหรับเวอร์ชวลยูทูบเบอร์
ภาพรวม.
คัฟเวอร์คอร์โปเรชัน ประกาศออดิชันสำหรับผู้ที่ใช้ ภาษาอังกฤษ ตั้งแต่วันที่ 23 เมษายน ถึง 24 พฤษภาคม 2020 จากความสำเร็จระดับโลกของเวอร์ชวลยูทูบเบอร์ในญี่ปุ่น โดยตัวละครของเการ์ กูรา ถูกออกแบบโดยอามาชิโระ นัตสึกิ
เการ์ กูรา ได้เปิดตัวบนทวิตเตอร์เมื่อวันที่ 9 กันยายน และเริ่มถ่ายทอดสดบนยูทูบครั้งแรกในวันที่ 13 กันยายน โดยมีผู้รับชมมากกว่า 45,000 คนที่รับชมการถ่ายทอดสดเปิดตัวของเธอและวิดีโอดังกล่าวมียอดผู้เข้าชมมากกว่า 800,000 ครั้งในสามวัน
เมื่อวันที่ 15 เมษายน 2025 เการ์ กูรา ได้ประกาศจบการศึกษาจาก โฮโลไลฟ์ โดยจะมีผลในวันที่ 1 พฤษภาคม ซึ่งคำว่า "จบการศึกษา" เป็นคำที่ใช้กันทั่วไปในวงการไอดอลญี่ปุ่นเพื่อหมายถึงการอำลาวงการหรือเลิกทำกิจกรรมในฐานะไอดอล
กิจกรรม.
การถ่ายทอดสดของเธอมุ่งเน้นไปที่ความบันเทิง ส่วนใหญ่ประกอบด้วย การเล่นเกม, คาราโอเกะ และการพูดคุยกับผู้ชม ผู้ชมของเธอถูกเรียกว่า "ชัมบัดส์" (Chumbuds) และ "ชริมป์" (Shrimps)
หลังจากการเปิดตัวของเธอประมาณ 1 เดือนในวันที่ 22 ตุลาคม 2020 ช่องยูทูบของเธอมีผู้ติดตามถึง 1 ล้านคน และในวันที่ 18 มกราคม 2021 เธอมีผู้ติดตามถึง 2 ล้านคน เมื่อวันที่ 1 กรกฎาคมเธอมีผู้ติดตามถึง 2.97 ล้านคน แซงหน้าคิสึนะ ไอ ในฐานะวีทูบเบอร์ที่มีผู้ติดตามมากที่สุดบนยูทูบ สามวันถัดมาเธอมีผู้ติดตามถึง 3 ล้านคน ซึ่งเป็นเวอร์ชวลยูทูบเบอร์เดี่ยวคนแรกที่บรรลุเป้าหมายนี้ 
ในวันที่ 7 พฤษภาคม เการ์ กูราได้เปิดตัวชุดลำลองใหม่ของเธอ ซึ่งเป็นการถ่ายทอดสดของเวอร์ชวลยูทูบเบอร์ที่มีผู้ชมมากที่สุด ณ เวลานั้น โดยมีผู้ชมพร้อมกันมากกว่า 190,000 คน
หัวตะเข้

หัวตะเข้ เป็นชื่อชุมชนและตลาด เป็นจุดตัดของคลอง 3 คลอง ได้แก่ คลองหัวตะเข้ คลองลำปลาทิว และคลองประเวศบุรีรมย์ ในเขตลาดกระบัง กรุงเทพมหานคร ที่มาของชื่อชุมชนมาจากการขุดคลองในบริเวณนี้แล้วพบกะโหลกจระเข้ตัวเล็ก ๆ ตัวหนึ่ง มีแค่ส่วนหัว แต่ไม่มีตัว กะโหลกนี้ยังคงอยู่ที่ศาลเจ้าปึงเถ่ากงจนถึงปัจจุบัน
ประวัติ.
พื้นที่เดิมมีสภาพเป็นทุ่งนากว้าง เริ่มตั้งเป็นชุมชนตั้งแต่สมัยพระบาทสมเด็จพระจุลจอมเกล้าเจ้าอยู่หัว เริ่มมีชุมชนหลังจากขุดคลองประเวศบุรีรมย์ (พ.ศ. 2421–2423) จากพระโขนงถึงฉะเชิงเทรา ทำให้มีความเจริญเกิดขึ้นทั้งสองริมฝั่งคลอง มีตลาดสด ร้านรวง และชุมชนริมน้ำ โดยชุมชนหัวตะเข้เป็นจุดที่ใหญ่ที่สุด เพราะเป็นจุดตัดของคลอง 3 คลอง คนเรียกติดปากว่า "สี่แยก" ปรากฏมีการตั้งชุมชนริมน้ำในแผนที่เก่าเมื่อ พ.ศ. 2456 ในแผนที่ปรากฏสถานีรถไฟหัวตะเข้และสี่แยกหัวตะเข้ กลุ่มคนที่เข้ามาคือ คนไทย คนมอญ คนจีน การสัญจรสามารถส่วนใหญ่ใช้ทางน้ำ รวมถึงการใช้รถไฟที่มีสถานีอยู่ทางทิศเหนือของตลาดหัวตะเข้ อาคารหลังแรกที่สร้างขึ้น สร้างเมื่อ พ.ศ. 2440 ตั้งอยู่บริเวณตลาดหัวตะเข้ฝั่งเหนือคลองประเวศบุรีรมย์ สร้างด้วยไม้สัก จากข้อมูล พ.ศ. 2558 ยังคงปรากฏอาคารหลังนี้อยู่
การสร้างอาคารแถวเรือนไม้บริเวณสองฝั่งคลองประเวศบุรีรมย์ มีรูปแบบอาคารในลักษณะเดียวทั้งสองฝั่ง โดยมีจำนวนอาคารเรือนแถวไม้ทั้งหมดประมาณ 137 หลัง แบ่งเป็นอาคารเรือนแถวไม้ฝั่งเหนือคลองประเวศบุรีรมย์ทั้งหมด 5–7 หลัง และอาคารเรือนแถวไม้ฝั่งใต้คลองบุรีรมย์ ทั้งหมด 80 หลัง อาคารทั้งหมดสร้างด้วยไม้เนื้อแข็งฝาไม้กระดานตีเกร็ด มุงกระเบื้องสังกะสี ด้านหน้าเป็นทางเดินมีลักษณะเป็นดิน และคลุมด้วยหลังคาไม้ทอดยาวตลอดแนวความยาวด้านหน้า โดยแต่ละคูหากว้างประมาณ 3.5 เมตร ลึก 25 เมตร สูงประมาณ 5 เมตร จากความลึกของที่ดิน ทำให้มีการแบ่งหลังคาจั่วเป็นสองตอน ส่วนด้านหน้าของอาคารเรือนแถวไม้ มีลักษณะเป็นชานไม่มีหลังคาคลุมเป็นทางเดิน ขนาดประมาณ 1 เมตร สร้างด้วยดินกว้างจรดริมคลองประเวศบุรีรมย์
ในช่วงหลังสงครามโลกครั้งที่สอง มีการขยายตัวของชุมชนออกไปทางทิศตะวันตก และด้านหลังของกลุ่มอาคารเดิมที่เกาะติดอยู่ริมคลอง การสัญจรในช่วงเวลานี้ มีรูปแบบการเข้าถึงโดยใช้เส้นทางน้ำและรถไฟเป็นหลัก รวมถึงมีการใช้เรือเมล์ขาวหรือเรือนายเลิศ เข้ามาบริการภายในพื้นที่ ขณะที่บริเวณใกล้เคียงยังไม่พบตลาดคู่แข่งทางการค้า ในช่วง พ.ศ. 2500 เกิดไฟไหม้ตลาดฝั่งใต้คลองประเวศบุรีรมย์ ได้มีการสร้างอาคารใหม่ทั้งหมด
จนกระทั่งเริ่มมีการตัดถนน มีการสร้างสนามบินสุวรรณภูมิ คนเริ่มสัญจรทางรถยนต์แทนทางเรือทำให้ย่านนี้เริ่มซบเซา เมื่อ พ.ศ. 2537 เกิดไฟไหม้ตลาดฝั่งตรงข้าม มีบ้านเรือนเสียหาย 150 ห้อง มีคนย้ายออก ขณะที่ฝั่งตลาดหัวตะเข้เหลือ 58 ห้อง หลายร้านปิดตัวลง จนเมื่อ พ.ศ. 2552 ชาวชุมชนหัวตะเข้ได้ร่วมกันฟื้นฟูชุมชนด้วยการใช้งานศิลปะมาเป็นสื่อกลางในการฟื้นฟูตลาด โดยร่วมมือกับสถานศึกษาแถบลาดกระบังหลายแห่ง ตลาดหัวตะเข้ได้เผชิญวิกฤติเพลิงไหม้อีก 2 ครั้ง คือ เมื่อ พ.ศ. 2556 และ 2557 จากเหตุการณ์ดังกล่าว ได้ทำให้ชาวชุมชนเกิดการตื่นตัวในการรวมกลุ่มกันแก้ปัญหาต่าง ๆ ของชุมชนมากยิ่งขึ้น ปัจจุบันมีการการจัดแสดงานศิลปะหมุนเวียน การสอนเวิร์กชอปสำหรับผู้ที่สนใจ ร้านเอเฟรม แหล่งขายอุปกรณ์ศิลปะ ศูนย์การเรียนรู้วิถีถิ่นหัวตะเข้
ผลงานเพลงของลูนา

ผลฃานเพลงของเกิร์ลกรุปชาวเกาหลีใต้ลูนา ประกอบด้วย การวางจำหน่ายใหม่ 1 ครั้ง อีพี 5 ครั้ง และซิงเกิลอัลบั้ม 12 อัลบั้ม ตั้งแต่เดือนตุลาคม 2016 ถึงมีนาคม 2018 สังกัดบล็อกเบร์รีครีเอทีฟ ได้ออกอัลบั้มเดี่ยวสำหรับสมาชิกลูนาแต่ละคน ซึ่งเป็นส่วนหนึ่งของโครงการก่อนเปิดตัว 18 เดือน ในที่สุดโครงการก่อนเปิดตัวก็จบลงด้วยการเปิดตัว "Favorite" เมื่อวันที่ 7 สิงหาคม 2018 นับเป็นการเปิดตัวครั้งแรกของกลุ่มด้วยสมาชิก 12 คน ซิงเกิลต่อมาอยู่ใน "[ + +]" ซึ่งวางจำหน่ายเมื่อวันที่ 20 สิงหาคม โดยมีชื่อว่า "Hi High" อีพีติดอันดับสูงสุดที่อันดับสองในแกออนอัลบั้มชาร์ตของเกาหลีใต้ และวางจำหน่ายใหม่ในภายหลังในชื่อ "[X X]" เมื่อวันที่ 19 กุมภาพันธ์ 2019 โดยมีซิงเกิลนำ "Butterfly" การวางจำหน่ายใหม่ติดถึงอันดับที่สี่ในแกออนอัลบั้มชาร์ต ในขณะที่ซิงเกิลนี้ทำให้ลูนาปรากฏตัวครั้งแรกในแกออนซิงเกิลชาร์ตที่อันดับ 90 ในชาร์ตดาวน์โหลด
อีพีที่สองของกลุ่ม "[#]" วางจำหน่ายวันที่ 5 กุมภาพันธ์ 2020 พร้อมซิงเกิลนำ "So What" ในขณะที่อีพีติดถึงอันดับสองในแกออนอัลบั้มชาร์ตและกลายเป็นชาร์ตสูงสุดของพวกเธอจนถึงปัจจุบัน เพลง "So What" ก็ยังติดอันดับสูงสุดที่อันดับ 68 ในชาร์ตแกออนดาวน์โหลด อีพีที่สามของพวกเธอ "]" วางจำหน่ายวันที่ 19 ตุลาคม 2020 พร้อมซิงเกิลนำ "Why Not?" อีพีติดอันดับ 4 ในแกออนอัลบั้มชาร์ต ต่อมาในปี 2021 อีพีที่สี่ของกลุ่ม "[&] " ได้รับการวางจำหน่ายในวันที่ 28 มิถุนายน กลายเป็นอีพีที่ขายดีที่สุดและเร็วที่สุดจนถึงปัจจุบัน และทำให้กลุ่มได้เข้าสู่แกออนดิจิทัลชาร์ตเป็นครั้งแรก ในเดือนกันยายนของปีเดียวกัน กลุ่มได้ออกซิงเกิลเปิดตัวภาษาญี่ปุ่นของพวกเธอ ซึ่งติดอันดับสูงสุดในสิบอันดับแรกของออริคอนซิงเกิลชาร์ตของญี่ปุ่น
เดอะ เบสท์! ~อัปเดต มอร์นิงมูซูเมะ~

เดอะ เบสท์! ~อัปเดต มอร์นิงมูซูเมะ~ (The Best！～Updated モーニング娘。～) เป็นอัลบั้มรวมเพลงลำดับที่ 6 ของมอร์นิงมูซูเมะ วางจำหน่ายวันที่ 25 กันยายน พ.ศ. 2556 ในรูปแบบซีดีปกติและรูปแบบซีดีกับดีวีดีลิมิเต็ด
โดยเพลงที่ผ่านมาบางเพลงของมอร์นิงมูซูเมะ ทั้งเพลงเก่าและเพลงใหม่ได้ถูกเรียบเรียงใหม่ รีมิกซ์ใหม่ ร้องโดยสมาชิกรุ่นใหม่ และได้นำเพลงซิงเกิลที่ 54 มารวมอยู่ในอัลบั้มนี้ด้วย
สมาชิก.
รุ่นที่ 6
รุ่นที่ 9
รุ่นที่ 10
รุ่นที่ 11
พอร์ทัล 2

พอร์ทัล 2  เป็นเกมแพลตฟอร์ม พัฒนาโดยวาล์ว โดยเริ่มแรกได้วางขายสำหรับไมโครซอฟท์ วินโดวส์ ในวันที่ 18 เมษายน พ.ศ. 2554 และหลังจากนั้นก็ได้ทำการลงใน ลินุกซ์ ในปี พ.ศ. 2557 ต่อด้วยนินเท็นโด สวิตช์ ในปี พ.ศ. 2564
คิม (นามสกุลเกาหลี)

คิม (เป็นนามสกุลที่พบมากที่สุดในเกาหลี จากการสำรวจสำมะโนประชากรของเกาหลีใต้ปี ค.ศ. 2015 มีประชากร 10,689,959 คนที่ใช้ชื่อนี้ในเกาหลีใต้หรือ 21.5% ของประชากร คิม เขียนว่า 김 ("กิม") ทั้งในเกาหลีเหนือและใต้ ฮันจาสำหรับคิม 金 สามารถทับศัพท์เป็น 금 ("กึม") ซึ่งแปลว่า "โลหะ เหล็ก ทอง" ในกลุ่มนักวิชาการถูกแบ่งว่าทำไม 金 ถึงไม่ถูกอ่านว่า 금 ในกรณีของนามสกุล และทำไมจึงอ่านว่า 김 แทน ตระกูลคิมยังเป็นครอบครัวชนชั้นปกครองในเกาหลีเหนือ
ต้นกำเนิด.
เอกสารทางประวัติศาสตร์ฉบับแรกที่บันทึกชื่อ คิม ในปี ค.ศ. 636 อ้างว่าเป็นนามสกุลของกษัตริย์เกาหลี จินฮ็อง (526-576) ในอาณาจักรซิลลา (57 ปีก่อนคริสต์ศักราช–ค.ศ. 935)—ซึ่งต่อสู้และร่วมมือกับรัฐอื่น ๆ บนคาบสมุทรเกาหลีอย่างหลากหลายและในที่สุดก็รวมประเทศเกาหลีส่วนใหญ่ไว้เป็นหนึ่งเดียวในปี ค.ศ. 668 — คิม (ซึ่งหมายความว่า “ทองคำ”) เป็นชื่อของตระกูลที่รุ่งเรืองขึ้นเป็นผู้ปกครองเมืองซิลลามาเป็นเวลา 586 ปี
วัดวิหารทอง (จังหวัดพิษณุโลก)

วัดวิหารทอง เป็นโบราณสถานร้างตั้งอยู่ภายในเขตโบราณสถานพระราชวังจันทน์ ตำบลในเมือง อำเภอเมืองพิษณุโลก จังหวัดพิษณุโลก ทางฝั่งตะวันตกของแม่น้ำน่าน เยื้องกับวัดพระศรีรัตนมหาธาตุวรมหาวิหารเล็กน้อย
วัดวิหารทองเป็นวัดโบราณ เพราะเดิมเป็นที่ประดิษฐานพระพุทธรูปยืนหล่อด้วยทองสำริด สูง 5 วา 1 ศอก และเมื่อ พ.ศ. 2368 พระบาทสมเด็จพระนั่งเกล้าเจ้าอยู่หัวโปรดฯ ให้อัญเชิญลงมากรุงเทพมหานคร พร้อมทั้งทรงสร้างวิหารประดิษฐานในวัดสระเกศราชวรมหาวิหาร ภายหลังพระบาทสมเด็จพระจอมเกล้าเจ้าอยู่หัวทรงเฉลิมพระนามว่า "พระอัฎฐารสศรีสุคตทศพลญาณบพิตร" ต่อมากรมศิลปากรได้ดำเนินการสร้างพระอัฏฐารสองค์จำลองที่วัดวิหารทอง
วัดวิหารทองมีเสาซึ่งอาจเป็นเสาอุโบสถหรือเสาวิหาร 2 แห่ง แห่งแรกติดกับสำนักงานที่ดินจังหวัดพิษณุโลก อีกแห่งหนึ่งอยู่เหนือขึ้นไปเล็กน้อย และใกล้กับซากอุโบสถวิหาร ยังมีต้นโพธิ์ขนาดใหญ่มากอีกหนึ่งต้น ถัดไปทางทิศตะวันตกกับถนนเทพารักษ์ มีเนินดินขนาดใหญ่อีกหนึ่งเนิน เข้าใจว่าคงเป็นฐานของเจดีย์ และคนละฟากถนนของฐานเจดีย์นี้มีคูน้ำ แต่บางส่วนของคูน้ำนี้ได้ถูกถมเพื่อสร้างเป็นสำนักงานสหกรณ์ครูออมทรัพย์ของจังหวัดพิษณุโลก เข้าใจว่าคูน้ำนี้คงจะมีรอบวัดวิหารทอง
จากซากโบราณวัตถุสถานที่เหลืออยู่ สันนิษฐานได้ว่าคงเป็นวัดที่สร้างขึ้นในสมัยสุโขทัย และคงเป็นวัดใหญ่สำคัญคู่กับวัดพระศรีรัตนมหาธาตุวรมหาวิหาร รออยู่เยื้องกันเล็กน้อยและไม่ห่างกันมาก
เมื่อ พ.ศ. 2559 ระหว่างการขุดดินหาหลักฐานทางประวัติศาสตร์และปรับแต่งภูมิทัศน์บริเวณหน้าวัดวิหารทอง ได้ขุดพบโครงกระดูกมนุษย์ 2 โครง โครงแรกนั้นมีอายุสมัยกรุงรัตนโกสินทร์
วัดจันทร์ตะวันออก

วัดจันทร์ตะวันออก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองพิษณุโลก จังหวัดพิษณุโลก ปัจจุบันมีเจ้าอาวาส คือ พระครูปริยัติกิจจานุกรม (พิน ฉินฺนาลโย ป.ธ.3)
วัดจันทร์ตะวันออกตั้งวัดเมื่อ พ.ศ. 2276 ย้ายสถานที่สร้างเสนาสนะมาแล้วถึง 3 ครั้ง เนื่องจากเป็นวัดที่ตั้งอยู่ริมแม่น้ำน่านจึงได้ถูกน้ำเซาะตลิ่งพัง แม้จะเป็นวัดที่สร้างใหม่ แต่ก็เชื่อว่าพระยาจักรีหรือพระบาทสมเด็จพระพุทธยอดฟ้าจุฬาโลกมหาราช เคยยกทัพและมาหยุดพักที่วัดแห่งนี้ วัดได้รับพระราชทานวิสุงคามสีมาวันที่ 14 พฤศจิกายน พ.ศ. 2510 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 18 เมตร สร้างเมื่อ พ.ศ. 2514 ศาลาการเปรียญกว้าง 26 เมตร ยาว 42 เมตร สร้างเมื่อ พ.ศ. 2446 หอสวดมนต์กว้าง 10 เมตร ยาว 14 เมตร สร้างเมื่อ พ.ศ. 2476 กุฏิสงฆ์จำนวน 13 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 2 ศอกคืบ เนื้อทองเหลือง พระประจำวัน 7 องค์ และพระประธานขนาดพระเพลากว้าง 1 ศอกคืบ ประดิษฐานอยู่ที่ศาลาการเปรียญ ประชาชนยังมาสักการะศาลพระสุพรรณกัลยา
วัดจันทร์ตะวันตก

วัดจันทร์ตะวันตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่าน ในตำบลในเมือง อำเภอเมืองพิษณุโลก จังหวัดพิษณุโลก ตั้งอยู่บริเวณสะพานสุพรรณกัลยา อยู่ตรงข้ามกับวัดจันทร์ตะวันออก
วัดจันทร์ตะวันตกตั้งวัดเมื่อ พ.ศ. 2400 เดิมเป็นที่ตั้งของหมู่บ้านที่เป็นป่าดง ในอดีตมี "วัดรังเงิน" ซึ่งเป็นวัดเก่าแก่มาก คงสร้างมาพร้อมการสร้างเมืองพิษณุโลก ต่อมาชาวลาวจากเวียงจันทน์ได้อพยพมาอาศัย จนเมื่อเกิดเหตุเพลิงไหม้เผาผลาญบ้านเรือนของผู้อุปถัมภ์วัดที่อยู่รอบ ๆ วัดก็ได้รับความเสียหาย ไม่สามารถดับไฟได้เพราะในหมู่บ้านมีแต่บ่อน้ำที่ขุดใช้เองทำให้มีน้ำไม่เพียงพอที่สู้ภัยจากไฟได้ อีกทั้งหมู่บ้านอยู่ห่างไกลจากแม่น้ำน่าน ชาวบ้านจึงเห็นสมควรว่าหาที่ตั้งวัดใหม่ที่อยู่ติดแม่น้ำ นายเทศ นางทองคำ มีจิตศรัทธาได้มอบที่ดินของตนให้กับวัดจำนวน 16 ไร่ 3 งาน เหตุผลที่ตั้งชื่อว่าวัดจันทร์เพราะมีตันจันทร์ใหญ่อยู่ 1 ต้น และมีต้นจันทร์เล็ก ๆ อีกหลายต้นขึ้นอยู่ในวัด วัดได้รับพระราชทานวิสุงคามสีมาเมื่อวันที่ 19 มีนาคม พ.ศ. 2490
อาคารเสนาสนะที่สำคัญ ได้แก่ มหาวิหารสมเด็จองค์ปฐม ภายในประดิษฐานพระพุทธรูปสมเด็จองค์ปฐมปางมารวิชัย ทรงเครื่องมหาจักรพรรดิ มีซุ้มเรือนแก้ว ขนาดหน้าตัก 4 ศอก 9 นิ้ว ใกล้กำแพงวัดเป็นที่ประดิษฐาน "หลวงพ่อทองไหลมา" พระพุทธรูปปางอุ้มบาตรประทับยืน ด้านหลังมี "พระพุทธเจดีย์สระหลวง" สถานที่บรรจุพระบรมสารีริกธาตุและประดิษฐาน พระไภษัชยคุรุไพฑูรยประภาตถาคต และ รูปหล่อหลวงปู่สุ่น
วัดกลาง (อำเภอบางบาล)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมหาพราหมณ์ อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่ 13 ไร่ โฉนดเลขที่ 7362 มีที่ธรณีสงฆ์ จำนวน 1 แปลง เนื้อที่ 19 ไร่ 2 งาน 
วัดกลางมีคลองมหาพราหมณ์ เป็นคลองสำคัญในการคมนาคมติดต่อค้าขาย แต่ปัจจุบันตื้นเขินไม่ได้ใช้แล้ว เชื่อกันว่าบริเวณที่ตั้งของวัดเคยเป็นชุมชนมาก่อน ก่อนที่จะมีการสถาปนากรุงศรีอยุธยา มีหลักฐานสำคัญ คือ ใบเสมาขนาดใหญ่ ทำด้วยหินทรายสีแดง เชื่อกันว่ามีความเก่าแก่ตั้งแต่สมัยอยุธยาตอนต้นหรือว่าก่อนกรุงศรีอยุธยา น ณ.ปากน้ำ กำหนดอายุใบเสมาว่าอยู่ในกลุ่มอู่ทอง-อโยธยา เป็นใบเสมาที่แตกต่างจากกลุ่มใบเสมาที่อยู่ในเกาะเมืองอยุธยา อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2278 ได้รับพระราชทานวิสุงคามสีมาเมื่อ พ.ศ. 2285
ภายในวัดมีต้นโพธิ์ใหญ่หลังอุโบสถที่คาดว่ามีมาพร้อมกับการสร้างวัดตั้งแต่สมัยอยุธยาตอนต้นหรือก่อนจะเกิดกรุงศรีอยุธยา อาคารเสนาสนะที่สำคัญ ได้แก่ อุโบสถ ศาลาการเปรียญ หอสวดมนต์ ศาลาอเนกประสงค์ทรงไทย หอฉัน โรงครัวแบบทรงไทยประยุกต์ ปูชนียวัตถุที่สำคัญ ได้แก่ พระประธานในพระอุโบสถ และหลวงพ่อชัยมงคลในหอสวดมนต์
วัดกลาง (อำเภอนครหลวง)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลนครหลวง อำเภอนครหลวง จังหวัดพระนครศรีอยุธยา
วัดกลางตั้งวัดเมื่อ พ.ศ. 2320 ในสมัยรัตนโกสินทร์ตอนต้น ได้รับพระราชทานวิสุงคามสีมาเมื่อ พ.ศ. 2445
มณฑป (หรือวิหาร) วัดกลางเชื่อว่าสร้างในสมัยพระบาทสมเด็จพระนั่งเกล้าเจ้าอยู่หัว เป็นอาคารก่ออิฐถือปูนในผังสี่เหลี่ยมจัตุรัส สร้างขึ้นด้วยงานช่างแบบพื้นบ้านโดยมีอิทธิพลจากงานแบบประเพณีนิยมที่ผสมผสานอิทธิพลจากตะวันตก มีทางเข้าสีทางโดยทางเข้าหลักอยู่ทางทิศเหนือ เพราะได้พบร่องรอยาการสร้างทางเดินปูอิฐตรงไปสู่แม่น้ำป่าสัก ซุ้มประตูทางเข้าทำเป็นวงโค้งเลียนแบบศิลปะตะวันตก หลังคามณฑปเป็นทรงจอม ประกอบด้วยหลังคาที่เอียงลาดเข้าหากันทั้งสี่ด้านจนถึงคอสอง แล้วจึงมีหลังคายอดทรงกรวยเหลี่ยมคล้ายปีรามิดสี่ด้านต่อขึ้นไป เป็นเครื่องไม้มุงกระเบื้อง ยอดของหลังคาทำคล้ายปล้องไฉน เป็นทรงกรวยแหลม ชายคาทั้งสี่ด้านรองรับด้วยผนังอาคารไม่มีเสารับชายคาด้านนอก มีรูปปูนปั้นหางหงส์เป็นรูหงอนนาค ครีบเรียงกันตามแนวหลังคาสันหลังคา
ภายในมณฑปประดิษฐานประติมากรรมชุดพระกัสสปะเถรถวายบังคมพระศพพระพุทธองค์ ประกอบด้วยรูปโลงที่ทีพระบาทตั้งตรงโผล่ออกมาทางทิศเหนือ มีสาวกคือพระกัสสปะยืนประคองอัญชลีอยู่ด้านข้างพระพุทธบาท โลงแต่งด้วยลายทองบนพื้นสีแดง งานศิลปกรรมโดยรวมเล่าเรื่องราวพระกัสสปะในคราวถวายพระเพลิงพระพุทธเจ้า
เครื่องเสนาราชอิสริยาภรณ์วิลเลิม

เครื่องเสนาราชอิสริยาภรณ์วิลเลิม (อักษรย่อ: "MWO") เป็นเครื่องราชอิสริยาภรณ์ที่เก่าแก่และมีเกียรติยศสูงสุดของราชอาณาจักรเนเธอร์แลนด์ ถูกตั้งชื่อตามพระนามของ เซนต์วิลเลิมแห่งเกิลโลน เจ้าชายแห่งออเรนจ์พระองค์แรก เครื่องราชอิสริยาภรณ์นี้มีคำขวัญ คือ "Voor Moed, Beleid en Trouw" (แด่ความกล้าหาญ ความเป็นผู้นำ และความจงรักภักดี) ถูกสถาปนาขึ้นโดยพระเจ้าวิลเลิมที่ 1 แห่งเนเธอร์แลนด์ เมื่อวันที่ 30 เมษายน 1815 สำหรับพระราชทานเพื่อเชิดชูความกล้าหาญในสมรภูมิและพระราชทานแก่ข้าราชการทหารชั้นผู้ใหญ่ในขณะนั้น โดยพระมหากษัตริย์สามารถพระราชทานเครื่องราชอิสริยาภรณ์นี้ให้บุคคลใดก็ได้โดยไม่คำนึงถึงยศศักดิ์หรือฐานันดร ไม่เฉพาะในกองทัพดัตช์เท่านั้น แต่ยังรวมถึงชาวต่างชาติด้วย  ในปัจจุบัน การเป็นสมาชิกในเครื่องราชอิสริยาภรณ์นี้เป็นไปได้ยากมาก เนื่องจากพระมหากษัตริย์จะพระราชทานเพื่อเชิดชูความองอาจหาญกล้าในการศึกสงครามเท่านั้น
กระทั่งในฤดูใบไม้ผลิปี 1940 มีการลงมติเห็นชอบให้พลเรือนสามารถได้รับพระราชทานเครื่องราชอิสริยาภรณ์นี้ เพื่อเชิดชูการกระทำอันกล้าหาญในการต่อสู้เพื่ออิสรภาพ สิทธิและเสรีภาพของปวงชน หลังจากการได้รับเอกราชจากเนเธอร์แลนด์ของหมู่เกาะอินเดียตะวันออกแล้ว มีสุภาพบุรุษและสุภาพสตรีหลายท่านที่ได้ต่อต้านและเรียกร้องเอกราชได้รับพระราชทานเครื่องราชอิสริยาภรณ์นี้เช่นกัน
ลำดับชั้น.
ในปี 1945 เครื่องเสนาราชอิสริยาภรณ์วิลเลิม มีปรากฏลำดับชั้น ดังต่อไปนั้
โรแมนซ์ออฟเดอะทรีคิงดัมส์ (วิดีโอเกม)

โรแมนซ์ออฟเดอะทรีคิงดัมส์  หรือที่รู้จักในชื่อ ซังโงกูชิ  ในประเทศญี่ปุ่น เป็นวิดีโอเกม ค.ศ. 1985 ที่เผยแพร่โดยบริษัทโคเอ โดยเป็นเกมภาคแรกในซีรีส์"โรแมนซ์ออฟเดอะทรีคิงดัมส์" เดิมเกมนี้ได้รับการเปิดตัวในระบบพีซี-88 แล้วได้พอร์ตไปยังระบบต่าง ๆ ประกอบด้วยพีซี-98, เอ็มเอสเอกซ์, แฟมิคอม (ค.ศ. 1988), อามิกา, เอ็มเอส-ดอส, เอฟเอ็ม-7, ชาร์ป เอกซ์1, ชาร์ป เอกซ์68000, วันเดอร์สวอน, วินโดวส์ (ค.ศ. 2003) และโทรศัพท์เคลื่อนที่
รูปแบบการเล่น.
"โรแมนซ์ออฟเดอะทรีคิงดัมส์"เป็นเกมที่ผู้เล่นปกครองมณฑลต่าง ๆ ของจีน
การตอบรับ.
ในนิตยสาร"คอมพิวเตอร์เกมมิงเวิลด์" เกมนี้ได้รับการวิจารณ์โดยเดฟ อาร์นิเซิน ผู้สร้าง"ดันเจียนส์แอนด์ดรากอนส์" ซึ่งเขียนว่า "การจำลองประวัติศาสตร์ที่ยอดเยี่ยมและจะทำให้ผู้เล่นใช้คีย์บอร์ดเป็นเวลาหลายคืนเพื่อที่จะชนะอาณาจักรของพวกเขา โดยมีเศรษฐศาสตร์, การวางอุบาย, การติดสินบน, การแอบแฝง, การทูต, สงคราม และอื่น ๆ! เกมนี้มีหลายวิธีนอกเหนือจากการพิชิตง่าย ๆ เพื่อบรรลุเป้าหมาย" เขาสรุปว่า: "ผมขอแนะนำ"โรแมนซ์"อย่างเต็มที่ให้แก่ผู้เล่นเกมที่จริงจังทุกคน"
ในเดือนธันวาคม ค.ศ. 1989 ผู้อ่านนิตยสาร"คอมพิวเตอร์เกมมิงเวิลด์"ได้ให้คะแนนเฉลี่ย 8.96 เต็ม 10 ส่งผลให้เป็นเกมที่มีผู้ใช้ให้คะแนนสูงสุดเป็นอันดับที่ 13 ของนิตยสารในขณะนั้น ครั้นใน ค.ศ. 1990 ถึง 1993 จากแบบสำรวจของเกมกลยุทธ์ทางประวัติศาสตร์และสงคราม นิตยสารดังกล่าวได้ให้คะแนน"โรแมนซ์ออฟเดอะทรีคิงดัมส์"บวกสามดาวจากห้าดาว
อี (นามสกุลเกาหลี)

อี (Lee, I, หรือ Yi) เป็นนามสกุลที่พบมากที่สุดเป็นอันดับสองในเกาหลี รองจากนามสกุลคิม (김) ในอดีต 李 เขียนอย่างเป็นทางการว่า นี (Ni; 니) ในเกาหลี การสะกดเปลี่ยนเป็น อี (이) อย่างเป็นทางการในปี ค.ศ. 1933 เมื่อมีกฎการออกเสียงเบื้องต้น (두음법칙) จากการสำรวจสำมะโนประชากรของเกาหลีใต้ปี ค.ศ. 2015 มีประชากร 7,306,828 คนใช้ชื่อสกุลนี้หรือ 14.7% ของประชากรทั้งหมด
ทั้งนี้ สกุลอีแห่งช็อนจู ยังเป็นสกุลของพระบรมวงศานุวงศ์เกาหลีซึ่งเป็นราชวงศ์ที่ปกครองราชอาณาจักรโชซ็อนและจักรวรรดิเกาหลีเป็นเวลายาวนานเกือบ 600 ปี